PEKING, Vodeći kineski političari su pozvali građane da promijene način života i pomognu u rešavanju “urgentnog” problema velikog rasta tražnje energenata i sve većeg zagađivanja čovjekove okoline.\nKineski zvaničnici smatraju da oklijevanje u rješavanju dva navedena problema može, u relativno bliskoj budućnosti, da našteti privrednom rastu zemlje koji tokom proteklih pet godina stalno bio dvocifren.\n“Ukoliko ne promijenimo sadašnju situaciju, stanje u privredi će biti sve lošije”, upozorio je kineski ministar za državni razvoj i reforme Ma Kai.\nIako zagađivanje životne okoline već izaziva proteste i nemire u pojedinim dijelovima Kine, dosadašnje mjere su se uglavnom odnosile na velike kompanije i glavne potrošače struje.\nNajveći deo novog plana je didaktičke prirode, uključujući TV šou pod nazivom “Ko je šampion u štednji energije”, navode analitičari u Pekingu, čije mišljenje prenosi agencija Rojters.\nKao primjeri za štednju, koji podsjećaju na ranija vremena komunizma, predlažu se ručno pranje rublja jednom mjesečno, smanjenje kupovine novih aparata i čak manje konzumiranje alkoholnih pića.\nPromovisanje štedljivih sijalica i predlozi za isključenje uređaja za klimatizaciju su, međutim, bliski ekološki svjesnim potrošačima bilo gde u svijetu.\nKina, koja već blizu polovine svoje ukupne potrošnje nafte pokriva iz uvoza, pod velikim je pritiskom iz inostranstva da bitno smanji ispuštanje ugljen dioksida u atmosferu.\nNajmnogoljudnija zemlja svijeta će po emitovanju ugljendioksida u atomosferu već ove godine, kako predvidjaju eksperti, preteći SAD, koje su sada vodeći emiter tog gasa, sa efektom staklene bašte.\nKao vrlo bitna mjera, za koju se u Kini i u inostranstvu smatra da može znatno obuzdati tražnju energenata, pominje se ukidanje državne kontrole nad cijenama energenata.\nSmanjenje dažbina za energetske firme sa opremom za izdvajanje sumpor dioksida iz emisija već je, inače, doprinelo smanjenju učestalosti pojava takozvanih kiselih kiša koje zagadjuju okolinu, bez obzira na ekspanziju proizvodnje energije.\nKineske političke vođe su, međutim, uprkos obećanjima za otvaranje tržišta, ostvarili samo mali napredak, jer ih u tome ometaju visoke cijene nafte i strahovanja da bi poskupljenje energenata moglo podstaći proteste ili podgrejati inflaciju koja je u julu dostigla 10-ogodišnji maksimum od 5,6 odsto.\nMa je podvukao opredjeljenost kineske vlade za lagane i postepene promjene kad je reč o reformisanju cijena, prije svega u energetici i još nekim vitalno važnim privrednim granama.


Uprava fudbalskog kluba Mačva pronašla je adekvatno rešenje za upražnjeno mesto šefa stručnog štaba nakon iznenadnog odlaska Dragana Aničića. Ekipu će u narednom periodu voditi Darko Tešović, dobro poznato ime u srpskom fudbalu.\nNovi šef stručnog štaba šabačkog superligaša, Darko Tešović, predstavljen je danas na konferenciji za medije u prostorijama fudbalskog kluba Mačva. Predsednik kluba Ivica Kralj istakao je da Tešovića dugo poznaje i da veruje u njegove trenerske kvalitete:\n’’Darka Tešovića poznajem tridesetak godina i kao dobrog čoveka i kao kvalitetnog trenera. Mislim da je to pravo rešenje za nas, kako bi nastavili sa dobrim rezultatima, kao što smo ih imali prethodnih godina. On će to radom i rezultatima da pokaže, imamo veliko poverenje u njega, ljudi iz uprave kluba, ali i igrači koji Tešovića dobro poznaju. Od medija očekujem da mu daju punu podršku, kao što je to bio slučaj i sa prethodnim šefovima, saradnja je uvek bila izuzetno dobra. I od šabačke publike očekujem da budu uz novog šefa i igrače, kao što su i svih prethodnih godina.’’\nPrisutnima se potom obratio i novi šef stručnog štaba crveno-crnih koji je tom prilikom istakao da se šesnaest godina bavi trenerskim poslom i da je prošao kroz različite stepene takmičenja kako bi stigao do elitnog ranga:\n’’Višedecenijsko poznanstvo svakako nije jedini razlog zbog čega sam došao u Mačvu, jer to nikako ne bi bilo dobro, da sam ja samo iz tog razloga ovde. Ono što je meni mnogo bitno je činjenica da sam ovde došao iz jednog kontinuiranog rada i da sam kroz stepene takmičenja stigao do Super lige. Nemam nikakav problem, ni fudbalskih tajni, da sa ovim momcima napravim jedan lep uspeh, jer Mačva kao klub to zahteva od mene. Toliko godina postojanja i tradicije je za svako poštovanje i meni je izuzetna čast što sam prvi trener jedne Mačve. Ivici hvala na ukazanom poverenju i ljudima koji su u klubu, moj posao je teren i na njemu ću pružiti maksimum. Igračima ću pokušati da dočaram moju fudbalsku filozofiju koja se verovatno razlikuje kod drugih trenera po nekim stavkama, što je i normalno u ovom poslu. Ja sam odrastao u velikom klubu, tako sam i školovan i tako učim i svoje ekipe da igraju fudbal i da budu fudbalski džentlmeni, a na kraju i rezultat dođe kroz sve to.’’\nDarko Tešović (48) je rođen u Beogradu, a tokom igračke karijere kao vezni fudbaler je nastupao za novobeogradski Radnički, Partizan, grčki Ethnikos Asteras i Budućnost iz Banatskog Dvora. Trenersku karijeru započeo je u mlađim kategorijama novobeogradskog Radničkog i Partizana, potom je bio pomoćnik u stručnom štabu grčkog Panioniosa, dok je samostalno vodio ekipe Radničkog iz Nove Pazove i Radničkog 1923 iz Kragujevca.\nSusret sa ekipom Crvene zvezde, u nedelju 28. oktobra u Šapcu, Tešoviću će biti debi na mestu šefa stručnog štaba fudbalskog kluba Mačva.


• Serija radionica za mlade preduzetnike\nRealizovane su obuke za mlade sa teritorije Grada Sombora.\nPrvi modul obuke bio je posvećen osnovama preduzetništva i porodičnog poslovanja. Tokom ove obuke, mladi su imali priliku da sagledaju prednosti i nedostatke samostalnog obavljanja delatnosti, saznaju nešto više o osobinama uspešnih preduzetnika, razvoju poslovne ideje, analizi tržišta i konkurencije, izradi SWOT analize, marketing miksu i porodičnom poslovanju. Ova obuka realizovana je u okviru projekta „Puzla koja nedostaje – podrška uspešnoj zapošljivosti lokalnom akcijom” koji realizuje Somborski edukativni centar u partnerstvu sa Školom za osnovno obrazovanje odraslih Sombor, Somborelektro doo, Opštim udruženjem preduzetnika Sombor i Udruženjem Roma Beli Golub. Projekat je inače odabran za finansiranje na konkursu pod nazivom „Podrška inovativnim pristupima za povećanje zapošljivosti i zapošljavanja mladih” koji je sproveo Tim za socijalno uključivanje i smanjenje siromaštva Vlade RS u sklopu programa „Znanjem do posla” Švajcarske agencije za razvoj i saradnju.\nKako su preneli domaćini, po završetku prvog modula, organizovana je obuka pod nazivom „Osnaživanje mladih za pokretanje sopstvenog biznisa”. Tokom ovog procesa mladi su unapredili nivo znanja o oblicima preduzeća koja mogu da pokrenu, upoznati sa mogućnostima subvencionisanja i osnaženi za pisanje biznis plana. Drugi modul obuke realizovan je u sklopu projekta „Mlad se promeni za posao pokreni 4.0 – unapređenje zapošljivosti i podsticanje zapošljavanja mladih u Somboru”.\nsavamajstor @ Sre, 03.10.2018. 02:04\nmlad se promeni za posao pokreni 4.0 – unapređenje zapošljivosti i podsticanje zapošljavanja mladih u somboru mladi opšte udruženje preduzetnika sombor osnaživanje mladih za pokretanje sopstvenog biznisa preduzetnici privreda puzla koja nedostaje – podrška uspešnoj zapošljivosti lokalnom akcijom škola za osnovno obrazovanje odraslih sombor somborski edukativni centar somborski omladinski boom udruženje roma beli golub


Srpski poslanici imaju najniže plate u Evropi - Nova Borba\nPrema podacima objavljenim na sajtu www.presivergleich.de, po visini primanja prednjače narodni predstavnici u Francuskoj i Nemačkoj, na čiji račun mesečno legne više od 12.000 evra, a najmanje zarađuju parlamentarci na Balkanu, koji imaju i 10 puta niže plate. Na samom dnu su poslanici iz Srbije, čija su primanja ispod 850 evra.\nZlatko Minić iz "Transparentnosti Srbije" smatra da srpskim poslanicima reper ne treba da bude Nemačka, već Srbija.\n"Sa Zapadom je bilo šta teško porediti. Lekar u Srbiji teško da može da se nada plati lekara iz Nemačke. Isto važi i za poslanike. Ovde treba uspostaviti odgovarajući odnos zarada u celom javnom sektoru", kaže Minić za "Blic".\nOn dodaje da su za neke odgovorne pozicije u državi plate preniske.\n"Nisam od demagoga koji misle da premijer, ministri i poslanici treba da imaju niska primanja ili da ih daju u humanitarne svrhe, jer to podrazumeva da će novac dobiti sa strane. Međutim, ako uzmemo u obzir kvalitet rada, poslanici imaju adekvatne zarade. Neki ne zaslužuju ni toliko jer se samo pojavljuju na sednicama, ćute ili čitaju ono što im je neko napisao, ne podnose svoje amandmane, ne obavljaju kontrolnu funkciju nad Vladom, ne komuniciraju sa građanima...", objašnjava Minić.\nZanimljiv je i odnos mesečne zarade poslanika u odnosu na prosečna primanja u zemlji. Tako parlamentarci u Francuskoj i Nemačkoj imaju i šest puta veće plate nego što je prosek u državi, u Holandiji i Italiji pet puta, Austriji i Danskoj četiri puta... Ta razlika se smanjuje kako se približavamo državama na Balkanu.\nU Srbiji i Hrvatskoj parlamentarci zarađuju dva i po puta više nego prosečan građanin, u Mađarskoj i Rumuniji razlika je svega 400 evra, dok su, na primer, u Bugarskoj primanja poslanika gotovo izjednačena sa zaradama građana. Izuzetak u regionu je BiH, čiji poslanici primaju skoro sedam puta više od proseka u toj zemlji, što je, uzimajući u obzir životni standard u BiH, potpuno neobjašnjivo.\nU više navrata srpski parlamentarci zahtevali su veće plate, ali su brzo odustajali zbog negativne reakcije javnosti.


SportDC - Vesti - Jahorina - Stižu nove investicije na Jahorinu i Igrišta\nPetak, 30.07.2021 22:54\nOlimpijski centar Jahorina uz podršku i pomoć Vlade Republike Srpske nastavlja sa novim investicionim projektima – u planu je realizacija pet velikih infrastrukturnih projekata čijom realizacijom će benefite imati svi građani Istočnog Sarajeva.\n„Ovo je težak period za ekonomiju, neizvjesnost je promjenila standard naših života, a ovim investicijama i podrškom Vlade, daćemo sigurnost privredi i građanima čitavog regiona. Izuzetno sam zahvalan članu predsjedništva Bosne i Hercegovine, gospodinu Miloradu Dodiku i premijeru Vlade Republike Srpske gospodinu Radovanu Viškoviću od kojih imamo veliko razumijevanje i podršku. Direktno od Olimpijskog centra Jahorina zavisi opstanak smještajnih objekata kapaciteta 5.000 lezajeva kao i egzistencija 2.000 zaposlenih i njihovih porodica. Novim projektima i ulaganjima na Jahorini stvaraju se povoljniji uslovi za razvoj turizma cijele sarajevsko romanijske regije", rekao je direktor Olimpijskog centra Jahorina Dejan Ljevnaić.\nKonkretno u planu je, izgradnja četvorosjedne žičare, ski staze sa sistemom osnježavanja, pokretne trake I prodajnog mjesta na lokalitetu Vikend naselja sa ciljem uspostavljanja sadržajne prostorne cjeline. Razvijanje "trnovske" strane Jahorine značajno je zbog funkcionalnog zaokruženja jedinstvene ponude Olimpijskog centra.\nPotom, izgradnja četvorosjedne žičare Rajska dolina sa prodajnim mjestom I dvije ski staze uz trasu žičare kapaciteta 2.400 skijaša po satu. Kako bismo modernizovali ponudu na najadekvatniji način u planu je demontaža lifta Željo i izgradnja novog četvorosjeda sa pripadajućim ski stazama i iosnježavanjem I proširenje već postojećih ski staza na pomenutoj lokaciji. Cilj ove investicije je uravnoteženje kapaciteta skijališta i razvoj "gornjeg" dijela.\nPosljednji projekat podrazumijeva izgradnju ski centra Igrišta. Obuhvatajući potpunu rekonstrukciju nekadašnjeg ski centra Igrišta kod Vlasenice izgradnjom ski liftova, tehničke baze, uređenjem ski staza, i izgradnju zimsko - ljetnjeg zabavnog parka. Uz relizaciju svega planiranog Igrišta zapošljavaju 50ak radnika i postaju atraktivno mjesto za odmor kako u ljetnom tako i u zimskom periodu i omogućavaju razvoj istočnog dijela Republike Srpske.\n-Zahvaljujući dobrim odlukama i pametnim investicijama od strane Olimpijskog centra Jahorina i Vlade RS, investitori su se vratili na Jahorinu. Trenutno je u toku izgradnja tri velika smještajna kompleksa što takođe značajno doprinosi razvoju ove planine. „Očekuje nas dosta posla i ozbiljnih infrastrukturnih radova, a stručni tim naših zaposlenih će, kao i do sada, predano raditi u cilju realizacije ovih istorijskih projekata. Nakon realizacije ovih projekata, Jahorina će biti, ne samo lider u regionu, već čitave jugositočne Evrope," dodao je Ljevnaić.


Novi kupe SUV iz Renaulta - Auto Republika\nJoš jedan „kupe“ SUV.\nNakon „tizera“ objavljenog krajem juna, Renault je saopštio da će novi kompaktni krosover poneti naziv „Arkana“.\nDok nam je originalni „tizer“ dao uvid u anfas vozila, novi otkriva dobar deo „zadnjice“, sa integrisanom usnom spojlera i signalnim svetlima koja se pružaju čitavom širinom vozila, poput rešenja prisutnih na Meganeu i Talismanu.\nKao što je slučaj sa dva spomenuta modela, oznaka „Arkana“ će biti pozicionirana u sredini zadnjeg dela, odmah iza poznatog Renaultovog logoa u vidu stilizovanog dijamanta.\nZa sada, nema mnogo detalja, ali se veruje da će novi model biti baziran na Kapturu za rusko tržište (da, dobro ste pročitali, nije u pitanju „Captur“ već „Kaptur“). Reč je o nešto većoj verziji modela kojeg smo testirali, a za razliku od Kaptura, novi kupe SUV će biti globalni model.\nUkoliko vas je zaintrigirao naziv novajlije, on izvorno potiče iz latinskog „arcanum“, što znači „tajna“.\nRenault će oficijelnu premijeru prirediti za nedelju dana, na Salonu automobila u Moskvi. Ujedno, novi kupe SUV će biti proizvođen u Rusiji, inicijalno za lokalno, a zatim i za druga tržišta.\nTreba imati u vidu da je automobil koji će se naći naći na moskovskom štandu, izložbeni, što znači da je verovatno reč o prototipu bliskom serijskom modelu.\ntags: arkana crossover moskva noviteti renault renault kaptur rusija suv\nprevious Škoda isporučila 1.000.000. SUV\nnext Cosworth: Aston Martin Valkyrie će raspolagati s 1.146 ks\nTužiće ih Ceca za autorska prava 🙂\nLadno Arkan,mislim da ce to bit jedino Renault u istoriji koji cu imati vecu reputaciju medju Srpskim kriminalcima od svih VW i Audija?..\nDaimler prodao udeo u Renaultu\nMercedes 300 SL Roadster prodat za 1,5 miliona dolara (galerija)\n19/10/2018 - 11:43


Za utorak najavljeno tretiranje komaraca - Radio Ilok\nZa utorak najavljeno tretiranje komaraca\nU utorak 15. lipnja 2021.g. u vremenu od 19,00h do 23,00h Veterinarska stanica Vukovar vršiti će tretman suzbijanja komaraca sa zemlje na području Iloka, Šarengrada, Bapske i Mohova. Koristit će se insekticidi odobreni od Ministarstva zdravlja RH i preporuke Svjetske zdravstvene organizacije za primjenu u naseljenim mjestima, koji su bez štetnih učinaka na zdravlje ljudi i toplokrvnih životinja.\nIpak, mole se građani koji imaju problema sa zdravljem da u vrijeme akcije ne izlaze iz kuća i da zatvore prozore. Ukoliko vremenske prilike ne dozvole tretiranje, akcija će se obaviti slijedećeg dana, odnosno kada to bude moguće. Za vrijeme tretiranja komaraca pčelari trebaju skloniti košnice.


Dodik/Bosić: Suština problema je u različitim viđenjima BiH – Informer\nPredstavnici SNSD-a i SDS-a uoči novog sastanka šest vodećih lidera, koji će biti održan sutra u Sarajevu, ponavljaju da je ključ za formiranje Vijeća ministara u Federaciji BiH te da je suština problema postojanje različitih koncepcija viđenja BiH.\nTaj stav ponovo naglašava i predsjednik SNSD-a Milorad Dodik, koji je istakao da se u procesu formiranja vlasti mora poštovati “slovo Dejtonskog mirovnog sporazuma”, i podsjeća da Republika Srpska zahtijeva četiri ministarska mjesta, od kojih i resor diplomatije.\nPredstavnici RS-a, naveo je, ostaju za primjenu balansa, principa rotacije i pariteta.\n“Do sada smo imali uspješno formiranje Vijeća ministara na tom konceptu, sada se od njega odustaje i nastoje se uzeti principi iz nekih drugih manje složenih država”, naveo je Dodik u ponedjeljak, gostujući na Radio-televiziji RS-a i dodao da karakter Vijeća ministara, koji po svojim osobinama nije vlada, govori o principu predstavljanja naroda.\n“Belgijska vlada nije formirana godinu dana upravo iz istog razloga predstavljanja naroda”, ocijenio je Dodik.\nI predsjednik SDS-a Mladen Bosić ponovio je da ponuda iz Brčkog, gdje je održan posljednji sastanak lidera, više ne važi i da će predstavnici RS-a ponovo u raspodjeli pozicija tražiti da se poštuje princip rotacije i da RS dobije, kako kaže, ustavom propisanu kvotu – četiri ministarstva.\nBosić je ovo izjavio povodom najavljenog sastanka šest vodećih lidera koji će biti održan u Sarajevu, naglašavajući da je problem u nedostatku razumijevanja između Bošnjaka i Hrvata u Federaciji BiH.\n“Ako postoji politička volja između stranaka u Federaciji BiH, onda je dogovor moguć. Međutim, odbijanjem fer predloga koji smo ponudili u Brčkom od stranaka iz Federacije navodi nas na sumnju da zaista žele formirati Vijeće ministara”, kaže Bosić.\nPosebno je, navodi, sumnjičav nakon prijedloga lidera SDA Sulejmana Tihića o podjeli pozicija u državnim agencijama, za koji kaže da ga predstavnici RS-a sigurno neće prihvatiti ako se nađe na stolu u Sarajevu.\n“Iznio je predlog za koji je jasno da je predložen da se ne bi postigao dogovor. Tu je sužen prostor za dogovor, jer SDA i ostale stranke iz FBiH postavljaju takve uslove za koje je jasno da nisu prihvatljivi za drugu stranu”, tvrdi Bosić.


Novi projekat UNECE o regulaciji rečnog toka, sedimentaciji i ulaganju u OIE u slivu Drine\nBosna i Hercegovina, Crna Gora, Srbija\nBosna i Hercegovina, Crna Gora i Srbija dogovorile su se da zajedno ispitaju opcije za formalizaciju regulisanja rečnog toka, pojavu erozije i sedimentacije, kao i načine za promovisanje ulaganja u obnovljive izvore energije (OIE) u okviru novog projekta koji finansira italijansko Ministarstvo za životnu sredinu, zemljište i more, a sprovodi Ekonomska komisija Ujedinjenih nacija za Evropu (UNECE).\nRadni plan projekta, kako navodi u saopštenju UNECE, utvrđen je 26. juna u Sarajevu uz učešće zvaničnika iz različitih sektora upravljanja prirodnim resursima, zaštite životne sredine i proizvodnje električne energije.\nU uvodnom izlaganju na sastanku u Sarajevu, Salvatore D’Angelo, iz italijanskog Ministarstva za životnu sredinu, zemlju i more, kao ključnu stvar novog projekta naglasio je stratešku ulogu upravljanja vodnim resursima kako bi se osigurala vodna bezbednost, energetske usluge, poljoprivreda i ekološke usluge.\nPredviđene aktivnosti direktan su odgovor na zaključke iz izveštaja „Procena neksusa ekosistema voda-hrana-energetika i koristi od prekogranične saradnje u slivu Drine„. Izveštaj, koji je pripremio UNECE, objavljen je 2017. godine i izložio je širok spektar mogućnosti i konkretnih prednosti prekogranične saradnje u više oblasti, ali i poboljšane međusektorske saradnje na nacionalnom nivou.\nCilj procene je bio da pruži zelena rešenja za ekonomski razvoj pograničnog regiona, koji se suočava sa izazovima smanjenja broja stanovnika, nedostatka infrastrukture i ograničenim ekonomskim mogućnostima. Održivo upravljanje zajedničkim resursima može pružiti koristi kroz smanjenje zagađenja, razvoj OIE, kao i promociju eko-turizma i održive poljoprivrede.\nNova studija za lociranje glavnih zona erozije i izvora sedimentacije\nStavovi zvaničnika i ključnih aktera izraženi na radionici pomogli su u pripremi detaljnog paketa aktivnosti u skladu sa Konvencijom o zaštiti i korišćenju prekograničnih vodotokova i međunarodnih jezera (Water Convention), saopštio je UNECE.\nAktivnosti koje će biti sprovedene 2018. i 2019. uključuju pružanje uputstva i izradu procedura za usklađivanje praćenja i bilateralne razmene informacija. To će, kako navodi UNECE, ojačati monitoring kvaliteta vode, posebno tamo gde ni dostupnost podataka, ni razmena između zemalja i institucija nije na adekvatnom nivou za efektivnu podršku odlukama.\nKada je reč o konkretnim pitanjima, sedimentacija se može pomenuti kao primer, koji negativno utiče na različite ekonomske aktivnosti u slivu Drine, uključujući proizvodnju hidroenergije, ali plovidbu.\nNovi projekat pripremiće studiju kako bi se locirale glavne zona erozije i izvori sedimentacije kako bi se obezbedilo više informacija za donošenje odluka u cilju otklanjanja ovih problema, naveo je UNECE u saopštenju, dodajući da, osim toga, identifikacija i elaboracija propisa na osnovu dobre međunarodne prakse može da obezbedi bolje balansiranje proizvodnje energije i drugih potreba, posebno zaštitu od poplava i ekosistemske potrebe.\nTri debate o OIE\nSaradnja sa Ekspertskom grupom UNECE za OIE (UNECE Group of Experts on Renewable Energy) u projektu će podržati stvaranje pogodnog okruženja za promociju investicija u OIE u regionu.\nU tri zemlje sliva Drine biće organizovane debate o OIE u saradnji sa domaćim i međunarodnim akterima kako bi se odredile glavne prepreke i definisale preporuke za olakšavanje ulaganja privatnog sektora u održivu energetiku i povećanje korišćenja OIE, navodi se u saopštenju UNECE-a.\nNa sastanku u Sarajevu razgovaralo se i o potrebi definisanja konkretnih aktivnosti na osnovu Agende o održivom razvoju do 2030. godine, kao i značaju međusektorskog pristupa u tom kontekstu.\nTagovi: Drina, OIE, UNECE\nPočetna » UNECE » Novi projekat UNECE o regulaciji rečnog toka, sedimentaciji i ulaganju u OIE u slivu Drine


Savetovalište - Razvoj govora kod dece sa ranim povredama mozga\nRane povrede mozga mogu nastati usled povreda mozga tokom trudnoće (prenatalni uzroci), tokom porođaja (tada govorimo o perinatalnim uzrocima) ili posle rođenja deteta do 6 meseci starosti (postnatalno uzrokovani rani poremećaji i povrede). Zbog oštećenja mozga nastaju različiti poremećaji praćeni umanjenjem opštih intelektualnih sposobnosti, čulnim i govornim poremećajima. I pored veoma složene problematike koja prati rane povrede glave, u ovom članku mi ćemo se isključivo baviti razvojem govora i mogućim problemima koji se mogu pojaviti kod ove grupe dece.Ispitivanja razvoja govora kod dece sa ranim povredama mozga pokazuju da ova deca imaju izrazito zaostajanje u pojavi govora bez obzira na stranu lezije. Većina dece ne uspeva da progovori do dve i po pa čak i tri godine. Nalazi ukazuju i na to da je njihova neverbalna komunikacija veoma siromašna, odnosno da retko koriste gestove. Da podsetimo čitaoce da prosečna deca koja nemaju probleme razvoja veoma mnogo koriste gestove u periodu pre pojave i u vreme nastajanja govora, a naročiti gestove pokazivanja prstom. Ovi gestovi su neophodni u dečjem razvoju jezika, jer im veoma pomažu pri usvajanju prvih reči i prvih iskaza.\nDeca sa ranom povredom desne hemisfere (do 6 meseci života) pokazuju značajno slabije razumevanje govora i veoma retko koriste gestove. Da bi gest ili reč mogli dobiti značenje, potrebno je da dete obradi i integriše informacije iz različitih izvora. Izgleda da su integrativni procesi desne hemisfere dominantni u procesu razumevanja reči i stvaranja gestova u periodu od 10-17 meseci. Zato su deca sa desnohemisfernim lezijama u ovom periodu u naročito nepovoljnom položaju.\nKod dece sa ranom povredom leve hemisfere je utvrđeno zaostajanje u razvoju govora, ali nije nadeno zaostajanje u razvoju razumevanja reči i u razvoju neverbalne komunikacije, već je utvrđeno izrazito zaostajanje u pojavi prvih reči, rečenica i u razvoju gramatike. Ukoliko se roditelji ne jave za stručnu pomoć, onda su ova deca osudena na komuniciranje gestovima i pojedinačnim rečima, jer imaju problem spajanja reči u šire iskaze. Naime, procesi učenja izgovora su izrazito različiti od procesa razumevanja verbalnih poruka. U toku produkcije govora (izgovora), deca treba da konvertuju percipirane zvučne obrasce u govorni autput i u tom periodu funkcija leve hemisfere je od kritičnog značaja.\nNa osnovu dosadašnjih teorijskih znanja i praktičnog iskustva možemo reći da deca sa ranim povredama mozga u najvećem broju slučajeva uz adekvatnu stručnu pomoć mogu da prevazidu probleme razvoja govora. Pri tome, roditelji treba da imaju na umu da je adekvatna stručna pomoć logopeda i psihologa neophodna i da ona mora biti uvremenjena. Naime, ima roditelja koji se zavaravaju da je sa njihovim detetom sve u redu i da ne treba da traže pomoć. Problem se neće rešiti vremenom. Može samo da se dogodi da zakasne, jer pomoć u drugoj godini detetovog života rezultira mnogo većim uspehom nego pomoć četvorogodišnjem detetu.\nDr sci Jasmina Vuksanović, logoped\nTelefon: 063/87 64 183


Poziv na poslovnu misiju i konferenciju: “Uloga preduzetništva u jugoistočnoj Evropi" - EEN.BA\nPoziv na poslovnu misiju i konferenciju: “Uloga preduzetništva u jugoistočnoj Evropi"\nVanjskotrgovinska komora/Spoljnotrgovinska komora Bosne i Hercegovine je jedan od koorganizatora ovog događaja.\nU okviru poslovne misije planirano je da se održi i konferencija s ciljem osvještavanja uloge preduzetništva u cjelokupnom privredi jugoistočne Evrope.\nOva konferencija je regionalnog karaktera s gostima iz Njemačke, Bosne i Hercegovine, Srbije i Crne Gore te se očekuje značajan broj učesnika, uglavnom uspješnih poslovnih muškaraca i žena spremnih na razmjenu iskustava. Osim visokog menadžmenta i vlasnika poduzeća, među publikom se očekuju i oni koji su tek krenuli u posao te su otvoreni za novu saradnje.\nCilj poslovnih susreta je razmjena iskustava i unaprijeđenje saradnje između preduzetnica u jugoistočnoj Evropi i uspostavljanje partnerskih sporazuma u okviru Evropske preduzetničke mreže.\nUčešće na poslovnim susretima i konferenciji je besplatno.\nMjesto održavanja: Hotel Westin, dvorana Panorama, Zagreb\nPrijavu za konferenciju moguće je izvršiti putem linka: https://mrezazena.com/prijavnica/\nPrijave za poslovne susrete moguće je izvršiti na putem e-maila: mersiha.selmanovic@komorabih.ba


500 mrtvih u neredima u Keniji\nNajrobi -- Skoro 500 ljudi poginulo je u neredima koji su izbili posle izbora u Keniji, što je za 100 više od prethodnih procena.\nKako su izvestili lokalni mediji, prema podacima odbora vlade zaduženog za humanitarna pitanja, u nemirima je poginulo 486 ljudi, dok je više od 250.000 u poslednjih desetak dana bilo primorano da napusti domove.\nNeredi su izbili posle tvrdnji opozicije da su rezultati predsedničkih izbora 27. decembra, prema kojima je pobedio predsednik >> Pročitaj celu vest na sajtu B92 << Mvai Kibaki, namešteni, preneo je Rojters.\nKenijski opozicioni lider Raila Odinga danas je otkazao za sutra zakazane proteste širom zemlje zbog očekivanog početka procesa posredovanja u rešavanju političke kriza, javlja agencija Rojters.\n"Mi smo sada uvereni da proces posredovanja treba da počne i prema tome obaveštavamo naše pristalice širom zemlje da (sutra) neće biti mitinga", rekao je Odinga novinarima posle susreta sa američkim izaslanikom Džendajem Frejzerom.\nPredsednik Kibaki je rekao da je spreman da formira vladu nacionalnog spasa, ali Odinga želi da se on odrekne predsedničke funkcije, da održi pregovore preko međunarodnih posrednika i zakaže nove izbore do kojih bi vladala prelazna vlada.\nPostizborni nemiri okrnjili su dosadašnji ugled Kenije kao stožera stabilnosti u istočnoj Africi i ugrozili njenu privredu koja je najrazvijenija u regionu.\nUdruženje pravnika Kenije takođe je pozvalo predsednika Kibakija da se povuče i zatražilo organizovanje novih izbora pošto, kako je navedeno u saopštenju, rezultati izbora nisu verodostojni i proglašenje pobednika nije prihvatljivo.\nMeđunarodne organizacije, u međuvremenu, ulažu velike napore da ograniče razmere humanitarne krize u Keniji, preneo je BBC.\nSvetski program UN za hranu je saopštio da je konvoj kamiona, koji prevoze skoro 700 tona hrane, krenuo iz lučkog grada Mombase ka Najrobiju i Eldoretu.


PREDLOG ZAKONA O IZMENAMA ZAKONA O JAVNOM REDU I MIRU: Veće kazne za upotrebu pirotehnike i pucanje iz oružja\nNovčane kazne za korišćenje pirotehničkih sredstava, kao i za pucanje iz vatrenog oružja ili imitacije oružja biće povećane, predviđeno je Predlogom zakona o izmenama Zakona o javnom redu i miru koje su po hitnom postupku upućene parlamentu.\nNaime, ko bude pirotehničkim proizvodima narušavao javni red i mir ili ugrožavao sigurnost građana kazniće se novčanom kaznom od 50.000 do 100.000 dinara, ili radom u javnom interesu od 40 do 120 časova.\nNovčane kazne za narušavanje javnog reda i mira i sigurnosti građana pucanjem iz vatrenog i drugog oružja ili imitacije oružja biće od 100.000 do 150.000 ili kazna zatvora od 30 do 60 dana.\nDo sada su kazne za korišćenje pirotehničkih sredstava bile od 10.000 do 50.000 dinara ili rad u javnom interesu od 40 do 120 časova, a za pucanjem iz vatrenog oružja najniža novčana kazna bila je od 50.000 dinara do 150.000 dinara ili kazna zatvora od 30 do 60 dana.\nMUP je predložio donošenje izmena Zakona o javnom redu i miru ("Sl. glasnik RS", br. 6/2016) po hitnom postupku kako bi se javnost blagovremeno informisala o podizanju iznosa zaprećenih novčanih kazni i intenziviranju aktivnosti policije na suzbijanju tih prekršaja uoči predstojećih praznika.\nIzvor: Vebsajt RTV, 11.10.2017.


Pronađite mlade talente - Transport and Traffic Business Days 18. marta na Saobraćajnom fakultetu - Pluton Logistics\n20. februara 2020. 20. februara 2020. Milica Milosavljevic\tSaobraćajni fakultet Beograd, Transport and Traffic Business Days, Transport and Traffic Business Days 2020, TTBD, TTBD 2020, zapošljavanje saobraćajnih inženjera\nSavez studenata Saobraćajnog fakulteta Beograda i ove godine organizuje Transport and Traffic Business Days. Tradicionalni Sajam poslova i praksi za studente Saobraćajnog fakulteta biće održan 18. marta, a ovaj događaj prilika je za okupljanje studenata Saobraćajnog i srodnih fakulteta iz oblasti saobraćaja, transporta, logistike i informaciono-komunikacionih tehnologija i renomiranih kompanija.\n– Transport and Traffic Business Days je šansa da studenti upoznaju kompanije koje su vodeće u svojim oblastima, pokažu i primene znanje i veštine koje godinama stiču i predstave se kao budući inženjeri. S druge strane, predstavnici kompanija će imati prilike da prepoznaju i odaberu najbolje studente tokom održavanja radionica, panel diskusija i razgovora za posao, te time obezbede sebi mlade stručnjake – ističu organizatori.\nSavez studenata pozvao je sve zainteresovane kompanije da učestvuju na ovom događaju i podsetio da su prijave i dalje otvorene. Više informacija, program i dosada prijavljene učesnike, pogledajte na zvaničnoj prezentaciji ttbd.rs.\nPortal PlutonLogistics medijski je partner sajma Transport and Traffic Business Days.\n← Potpisan sporazum o adaptaciji brodske prevodnice Đerdap 2\nŠvercovao Armani i Versace u sanduku za alat →\n7. oktobra 2021. 7. oktobra 2021. Milica Milosavljevic\n15. februara 2019. 15. februara 2019. marko


Upoznaj Kopaonik - mnoštvo sadržaja za aktivan ili pasivan odmor - News - Turistički svet\nAtrakcija za posetioce Kopaonika je Semeteško jezero, koje je udaljeno od centra Kopaonika 14 km. Jezero ima oblik izduženog kruga prečnika oko 50 m i dubine oko 7 m. Karakteristika jezera je nekoliko plovećih ostrva, odnosno busena, koji plutaju po površini. U mirnom okruženju možete isprobati specijalitete domaće kuhinje u restoranu pored jezera (obavezno probati pitu sa kopaoničkim borovnicama).\nU podnožju Kopaonika, 24 km udaljena, nalazi se Jošanička Banja koju neizostavno treba posetiti. Jošanička Banja se ubraja među balneološka naselja sa najtoplijom vodom u Evropi, temperature 77°C. U neposrednoj blizini Turističkog centra Kopaonik nalaze se vredni kulturno-istorijski spomenici koje vam preporučujemo da obiđete: manastiri Gradac, Končul, Stara i Nova Pavlica. Nakon posete manastira možete prošetati kroz Rašku i obići spomen sobu „Raška – ratna prestonica Kraljevine Srbije 1915. godine“ koja predstavlja sećanje na održavanje sednica Vlade Kraljevine Srbije u periodu od 30. oktobra do 12. novembra 1915. godine u Raški.


Mladoženja zarazio 113 osoba na svadbi, nakon dva dana - umro\nM. K. 4. jula 2020. 06:13\nDržavljanin Indije je na vlastitom venčanju zarazio više od stotinu gostiju infekcijom koronavirusa, da bi nekoliko dana kasnije i sam preminuo. The Indian Express izveštava da se ovaj nemili događaj desio u indijskoj državi Bihar.\nU početku se 30-godišnji mladoženja osećao dobro, ali na dan vjenčanja porasla mu je telesna temperatura. Predložio je da se otkaže svadba, ali njegova i porodica mlade usprotivile su se zbog ogromnih finansijskih gubitaka.\nKao rezultat toga, venčanje se dogodilo planiranog datuma, a prisustvovalo je više od 350 zvanica. Nakon dva dana novopečeni suprug je umro, da bi se ubrzo simptomi koronavirusa počeli javljati kod zvanica s venčanja.\nKao rezultat toga, 113 osoba je dobilo pozitivan rezultat na COVID-19.


SKVER PLUS DOO iz Novog Sada bavi se projektovanjem, izgradnjom i prodajom stanova i poslovnog prostora.\nFirma je osnovana 2014. godine kao prirodan spoj ideja osnivača i biroa za projektovanje i inženjering k2-kovačević konstrukcije.\nIza nas je decenijsko iskustvo u projektovanju i izvođenju više od 200.000 m2 kompleksnih i zahtevnih objekata.\nVisok nivo operativne stručnosti, zajedno sa rukovodstvom društva omogućili su izgradnju u skladu sa standardima i zahtevima ...\nIzgrađeni objekti : 6\nZa veoma kratak period postali smo jedni od vodećih lidera na novosadskom tržištu nekretn...\nod 304 425 € sa PDV-om\nIzuzetno smo ponosni na ljude koju predstavljaju ovu uspešnu firmu,a koja se bavi investicijama i projekt menadžmentom u oblasti izgradnje poslovno-stambenih objekata. Naš tim sačinjavaju stručnjaci bogati iskustvom u projektovanju, konsaltingu, izgradnji, marketingu i prodaj...\nGodina osnivanja : 1999\nOsnovna delatnost firme je izgradnja i prodaja nekretnina. BG PROJEKT je kompanija sa bogatom tradicijom u građevinarstu Srbije. Tokom više od 20 godina poslovanja, razvila se u uspešan poslovni sistem koji je realizovao brojne stambene i stambeno - poslovne objekte. Velika stručnost i iskustvo naših inženjera i tehničara koji prate i primenjuju najnovija tehnološka dostignu...\nVlamar investments je kompanija osnovana 2018. godine sa ciljem da razvija projekte izgradnje stambeno-poslovnih zgrada. Primena najviših standarda u projektovanju i gradnji, ekološki materijali, jedinstvo najbolje građevinske tradicije sa savremenim trendovima i okrenutost prema Kupcu su stubovi razvoja Vlamar Investents-a.\nNakon postignutih zapaženih rezultata u inostranstvu 2011. godine osnivam...\nQuality Investment d.o.o. donosi na domaće tržište bogato iskustvo švajcarskih investitora u građevinskom sektoru. Osnivači naše kompanije aktivno su uključeni u sve projekte na srpskom tržištu, od početne ideje do stavljanja objekata u promet, uvek držeći se visokih poslovnih standarda koji su u ovoj grani industrije garancija za izvrsnost poslovanja, najvi...\nKompanija Constuct Invest iz Beograda je osnovana sa ciljem da razvije projekat izgradnje stambeno - poslovnog kompleksa na opštini Vračar. Kompanija je deo poslovnog sistema Moj Kiosk Group. Primenom savremene tehnologije izgradnje, kompaniji je kvalitet na prvom mestu, kao i u svim segmentima poslovanja.\nGodina osnivanja : 1963\nKompanija ima dugogodišnje iskustvo u oblasti planiranja i izgradnje, građevinskih radova kao i izgradnje puteva i infrastrukture. Takođe, značajan je uspeh i u upravljanju marketingom, posebno u stambenim i poslovnim projekt...\nPSP-Farman Holding - internacionalna developersko građevinska kompanija.\nU oblasti razvoja, projektovanja, izgradnje i opremanja objekata kompanija posluje preko 30 godina. Na teritoriji Ruske Federacije, Velike Britanije, Belgije, Belorusije, Ukrajine, Italije i Srbije kompanija je izgradila preko 2 miliona kvadratnih metara.\nSvi poslovni, proi...\nFirma Diatreta nastala je u Boegradu kraje 2015. godine, sa idejom i željom da se u domen viskokogradnje prenese sve ono što i samo ime predstavlja, a to su vrhunska estetika i oblik, luksuz i savršen spoj najboljih materijala.\nSa entuzijazmom i poletom mlade firme, a veteranskim iskustvom firmi osnivača, vizija Diatrete je pomeranje dometa u gradnji stambeno - poslov...


Protest prevoznika zbog cijena goriva /VIDEO/ - NTV Arena\nProtest prevoznika zbog cijena goriva /VIDEO/\nOko 300 prevoznika iz Republike Srpske održali su danas mirni protest u Banjaluci kako bi ukazali na veliko poskupljenje goriva, sporne licence koje im otežavaju rad i dugo držanje na granicama BiH. Vožnja kamiona brzinom od 40 kilometara na čas u znak protesta trajala je oko 60 minuta, vozači su sirenama ukazali na njihove probleme.\nPodsjećaju da se suočavaju sa brojnim problemima, te da od početka pandemije virusa korona nisu dobili nikakvu pomoć od institucija.\nPrevoznici poručuju da ukoliko institucije BiH ne uvaže njihove zahtjeve u narednih nekoliko dana, protesti će biti mnogo radikalniji.\nI u Sarajevu danas protestna vožnja prevoznika. Kamiondžije poručuju da su prevoznici iz cijele države prvi put ujedinjeni u zahtjevu da se njihovi problemi riješe.\nSpremni su i oni kako ističu na nastavak protesta ukoliko nadležni ne reaguju i ako ne riješe njihove probleme.\nTags: cijena goriva, gorivo, prevoznici, protest, rs, zemlja\nVučić: Pšenice će biti dovoljno za sve u regionu /VIDEO/\nMarković: Ne poštuje se ni novi ni stari Pravilnik o raspodjeli sredstava za sport /VIDEO/


Tuzlanski kanton: U posljednih deset dana po jedna saobraćajna teška nesreća dnevno • Informativni Portal Teočaka\nTuzlanski kanton: U posljednih deset dana po jedna saobraćajna teška nesreća dnevno\nU proteklih deset dana na području Tuzlanskog kantona dogodila se najmanje jedna teška saobraćajna nesreća dnevno. U ovom periodu poginule su najmanje tri osobe, a desetak ih je zadržano na liječenju u Univerzitetsko-kliničkom centru Tuzla sa teškim tjelesnim povredama – piše Oslobođenje.\nMeđu povrijeđenima je i jedna starija pješakinja koju je u Gradačcu na pješačkom prelazu pokosio nesavjesni vozač jednog skupocjenog vozila.\nOvaj presjek saobraćajnih nesreća posljednjih deset dana, u koje nismo računali nesreće sa lakšim tjelesnim povredama, najbolji je pokazatelj trenutnog stanja sigurnosti u saobraćaju. Prema zvaničnim informacijama, broj saobraćajnih nesreća na području Tuzlanskog kantona je posljednjih 9 mjeseci povećan za gotovo 10 posto u odnosu na isti period prošle godine, a povećan je i broj poginulih osoba.\n“Mi nismo zadovoljni stanjem sigurnosti u saobraćaju u našem kantonu. Naš osnovni programski cilj je bio da se smanji broj saobraćajnih nesreća, pogotovo onih sa smrtnim ishodom, međutim, u tome nismo uspjeli, iako preduzimamo niz preventivnih i represivnih mjera”, kazao je Fadil Šljivić, policijski komesar MUP-a TK-a.\nIako je svjestan da su policija i MUP omanuli u smanjenju trenda povećanja smrtnih posljedica u saobraćajnim nesrećama, Šljivić smatra da je u odnosu na ostale u FBiH ovaj kanton pokazao dobre rezultate.\n“TK je najveći kanton, sa najvećim brojem stanovnika i registrovanih motornih vozila, kojih ima oko 123.000. Mi smo četvrti kanton po ovim pokazateljima u FBiH”, dodao je Šljivić.\nU proteklih 9 mjeseci na području ovog kantona zabilježeno je ukupno 2.149 saobraćajnih nesreća i taj broj predstavlja povećanje za gotovo 10 posto u odnosu na isti period prošle godine. Od toga, ukupno je 25 saobraćajnih nesreća sa smrtnim posljedicama i u njima je poginulo 26 osoba. Sa teškim tjelesnim povredama prošlo je 149 učesnika u saobraćajnim nesrećama, dok su lakše povrede imale 1.274 osobe.\n“Od ovih 26 nesreća sa smrtnim ishodima, njih 13 je na magistralnim putevima, 7 je na regionalnim, a po tri su na lokalnim putevima i u gradskim ulicama. U 16 slučajeva uzrok je bila neprilagođena brzina, a ostale su izazvale nepropisne radnje tokom vožnje”, kazao je Šljivić.\nSKPC Mejdan: Tradicionalni Jesenji prodajni sajam\nOdržana promocija novih terenskih vozila za specijalnu policiju


Demonstranti ustali, pevaju pesme o Kosovu i Svetom Savi! (VIDEO) | MONDOBA\nDemonstranti ustali pevaju pesme o Kosovu i Svetom Savi VIDEO\nDemonstranti ustali, pevaju pesme o Kosovu i Svetom Savi! (VIDEO) 0 Podijeli Podijeli na facebook Podijeli na twitter Podijeli na viber Pošalji na mail\n09.07.2020. / 21:46\nAutori Lana Stošić Autori Aleksandar Nastevski 09.07.2020. / 21:46\nTreći dan protesta u Beogradu. Demonstranti koji su sedeli na platou ispred Skupštine Srbije sada su USTALI.\nPevaju pesme o Kosovu.\nReporter MONDA snimio je grupu ljudi koja je pevala himnu Svetog Save.\nKoškanje među demonstrantima ispred skupštine\nIako je protest u početku bio skroz miran, nešto posle 21 sat demonstranti su ustali, a u jednom trenutku izbilo je koškanje.\nJedna grupa demonstranata uzvikuje "nećemo migrante".\nGrupa demonstranata upalila je baklje, a poletele su i flaše ka Skupštini.\nProtesti se večeras održavaju i u Novom Sadu, ali i u drugim gradovima. U Beogradu su juče održani nasilni protesti u kojima je povređeno više desetina policajaca i demonstranata.


Ratni veterani Srbije - Invalidnost\nDobrodošli / Welcome Naši problemi Medicinski problemi Invalidnost\nSvakako jedna od najvidljivijih i najtežih posledica rata je telesna invalidnost. U Srbiji po različitim statistikama postoji oko 66.000 registrovanih invalida. Od tog broja oko 80% sačinjavaju ratni veterani iz svih ratova vođenih na prostorima prethodne Jugoslavije. Problemi sa kojima se suočava ova populacija su možda i najteži od svih problema koji postoje među veteranima zbog toga što se na uobičajene probleme dodaje i bolest prouzrokovana nedostatkom dela tela ili trajnim oštećenjem organizama. Nekada su invalidi svih kategorija imali rešen problem lečenja i rehabilitacije kroz ustanove koje su se bavile isključivo njima i bile namenjene samo ratnim vojnim invalidima (da samo pomenemo najveći RH centar u Igalu). Stručna pomoć u ovim centrima bila je na vrhunskom nivou i pristup osoblja i lekara bio je profilisan prema korisnicima. Raspadom država prethodne Jugoslavije, finansijskom krizom i ratom devedesetih uz vreme tranzicije u kojem trenutno živimo nestale su i ustanove koje su se bavile problemima ratnih vojnih invalida ili su organizovane po principu dohodovnosti što je u ovom slučaju bilo pogubno za invalide. U isto vreme broj ratnih vojnih invalida se drastično povećao sa povredama koje podrazumevaju aktivniju sanaciju i rehabilitaciju. Problem nabavke ortopedskih pomagala, u vrlo čestim slučajevima i onih najlošijeg kvaliteta, predstavljao je za neke invalide skoro nepremostivu prepreku. Dugo vreme nerešena zakonska regulativa, uz donošenje uredbi sa kojima su se regulisala prava i obaveze iz invalidske zaštite, doprinela je dodatnom lošem stanju ivalida.\nMora se priznati da je danas odnos države i stanje invalida mnogo bolje nego pre pet ili deset godina ali još uvek nije ni blizu onoga kako bi trebalo da bude. To i jeste razlog zbog kojeg naša organizacija u svom radu i delovanju posvećuje posebnu paznju ovom delu naših članova. Zalažemo se za donošenje zakona i pravnu regulativu kojom ce se prava i obaveze države prema invalidima definisati na taj način da ljudi koji su za ovu zemlju dali deo sebe u bukvalnom značenju budu zbrinuti na pravičan način.\nKao primer ovoj temi moze da posluži i odlomak iz naučnog rada Slađane Dragišić-Labas iz Instituta za neuropsihijatrijske bolesti „Dr Laza Lazarević” iz Beograda - pod nazivom „Društveni faktori u etiologiji suicidalnog ponašanja vojnih invalida rata iz 1991-1995”.\n- Na teritoriji SRJ živi oko 3.000 ratnih vojnih invalida (u nastavku teksta: RVI) ovog rata – državljana SRJ, a oko 20.000 ukupno računajuci invalide iz Republike Srpske i bivse Republike Srpske Krajine. Od ukupnog broja RVI (20.000) njih 800 (200 državljana SRJ) je sa dijagnozama kvadriplegije, paraplegije i amputiranim delovima tela, koji su smešteni u više rehabilitacionih centara u Srbiji i koji posle završene medicinske rehabilitacije »treba da se snađu«. Ratni vojni invalidi i njihove porodice suočeni su sa nizom veoma teških problema (stambenim, materijalnim, prekvalifikacijom, zdravstvenim, psihickim, porodičnim) čija se rešenja u trenutku anketiranja (avgust 1996. godine – decembar 1997. godine) nisu pomerila od eventualnog dobijanja određene kategorije invalidnosti i primanja invalidnine, koja se bitno razlikovala u Republici Srbiji i bila deset puta veća od invalidnine koju su RVI, koji nisu državljani SRJ, dobijali iz Republike Srpske. Ovi RVI su bili demotivisani da se po završetku medicinske rehabilitacije vrate u svoja mesta, jer nisu imali od čega da žive i bili su zadržavani u RH centrima i po prestanku medicinskih indikacija, a iz socijalnih razloga. Stanje beznađa (i sve učestalija razmišljanja o samoubistvu i izvršavanje samoubistava) u kojem se našla ova populacija bilo je dobrim delom uslovljeno njihovim nepoverenjem u državne institucije, doživljajem odbačenosti i nezainteresovanosti društva za njih, nepreduzimanjem adekvatnih mera pomoći RVI ni od strane Republike Srbije, ni Republike Srpske. Ova populacija je, prema rečima jednog ispitanika, ostavljena "na milost i nemilost Bogu" - kraj citata.


Uprkos tenzijama SAD i Rusija sprovode sporazum START\nSjedinjene Države vjeruju da će Rusija poštovati sve svoje obaveze iz bilateralnog Sporazuma o smanjenju strateškog naoružanja (Novi START) do roka koji ističe u ponedjeljak.\n"Sjedinjene Države dostigle su centralni limit Novog START sporazuma u avgustu 2017. godine. Procijenjujemo da je do ovog trenutka Rusija takođe učinila napredak ka dostizanju tog cilja. Nemamo razloga da vjerujemo da ruska vlada neće dostići te limite, takođe", rekla je portparolka State Departmenta Heather Nauert.\nState Department u saopštenju od nedjelje kaže da će obje zemlje razmijeniti podatke o svom odgovarajućem nuklearnom arsenalu "tokom narednog mjeseca, kao što smo to već činili dva puta godišnje tokom posljednjih sedam godina, u skladu sa Spoazumom".\nNovi START sporazum potpisan je u Pragu 8. aprila 2010. godine i stupio je na snagu 5. februara 2011. godine.\nOn ograničava SAD i Rusiju na posjedovanje maksimalnih 1.550 nuklearnih bojevih glava i ograničava raspoređene i neraspoređene balističke interkontinentalne rakete, teške bombardere i balističke rakete koje se lansiraju iz podmornica.\nEksperti kažu da uprkos sve većem razdoru između Moskve i Washingtona zbog ruskog miješanja u izbore, Sirije, Krima, Ukrajine i drugih tema, činjenica da su obje strane i dalje koperativne i da sprovode nuklearni monitorig i verifikacije, ključna za globalnu bezbjednost i stabilnost.


24sata.info - BIHAMK: Zbog obilnih pljuskova otežan saobraćaj na većini puteva\nBIHAMK: Zbog obilnih pljuskova otežan saobraćaj na većini puteva\nAutor T. C. 06. 09. 2019. • 17:03\nZbog povremeno jakih pljuskova i veće količine vode koja se zadržava na kolovozu, otežno je saobraćanje na većini putnih pravaca u Bosni i Hercegovini. Povećana je opasnost od odrona na dionicama koje vode kroz usjeke.\nTokom dana u tunelu Vranduk II na magistralnom putu M-17 Zenica-Nemila saobraća se jednom trakom naizmjenično, a zbog povremeno pojačanog prometa vozila moguće je formiranje dužih kolona u oba smjera. U noćnim satima u intervalima od 00.30 do 01.30 sati, od 02 do 03.30 sati i od 04 do 05.30 sati, dolazi do obustave saobraćaja.\nPovodom održavanja “Drill and Chill Festivala”, na lokaciji kanjona “Tijesno” (u blizini rafting slalom staze), na magistralnom putu M-16 Karanovac-Crna Rijeka, do 15.09.2019.godine, od 11 do 11:45 sati saobraćaj će biti obustavljen. Alternativni pravac za vrijeme obustave je Banja Luka-Čađavica-Mrkonjić Grad.\nNa magistralnom putu M-17 Konjic-Jablanica tokom dana izvode se radovi na mostu kod restorana „Bagrem“, a saobraćaj je regulisan saobraćajnom signalizacijom.\nNaizmjenično-jednom trakom zbog izvođenja sanacionih radova, saobraća se na putnim pravcima: Ključ-Lanište, Srebrenik-Orašje, Olovo-Kladanj, Stolac-Neum i Jajce-Jezero.\nZbog radova na sanaciji klizišta do sutra (07.09.) do 18 sati, obustavljen je saobraćaj na regionalnom putu R-456 Priboj-Lopare. Za vrijeme obustave, saobraćaj se preusmjerava na lokalni put kroz Tobut.\nNa GP Bosanska Gradiška pojačan je promet vozila u oba smjera i duga su zadržavanja. Na ostalim graničnim prijelazima ne čeka se duže od 30 minuta.\nBevanda: Za funkcioniranje BiH nužan je dogovor svih strana\nZatraženo hitno izmještanje migranata iz Vučjaka\nAntić: Prve isporuke gasa iz Bugarske tokom 2020. godine\nSule operisan, propušta i EURO 2020\nRonaldo: Timski rezultati su mi važniji od ličnih


Nova Rang kolekcija proleće-leto je u Planeti!\nPOČETNA PROMO Nova Rang kolekcija proleće-leto je u Planeti!\nIako već skoro dve decenije prisutan na tržištu Srbije, Rang iz godine u godinu ne prestaje da iznenađuje sa sve kvalitenijim artiklima, zanimljivijim dizajnom i modernijim krojevima, kao i sa sve većim i bogatijim asortimanom.\nPored sportske odeće i obuće, u ponudi je i veliki izbor garderobe i aksesoara za najrazličitije prilike. Bilo da si na kafi sa drugaricom, na poslu, u školi, trčiš ili šetaš psa, Rang nudi odgovarajući izbor u kojem se osećaš udobno i moderno, osećaš da si u dobrom ritmu.\nDa li znaš da je kompletan asortiman Rang odeće proizveden u Srbiji?\nPronađi i ti svoju Rang kombinaciju u Planeta Sport prodavnicama ili na sajtu https://planetasport.rs/rang i zapleši u svom ritmu!\nPronađite Planeta Sport i na društvenim mrežama Facebook i Instagram.\nPRETHODNI ČLANAKU Požarevcu otvoren 14. Festival cveća\nSLEDEĆI ČLANAKToplo i vetrovito u Požarevcu\nPotrebni radnici za rad u kazinu u Požarevcu\nKoje alate bi trebalo da ima svako domaćinstvo?\nGarderoba za udobnost tokom celog dana za sve ukućane\nOGLAS: Izdaje se lokal u T.C. Barili\n„Volim reku, a ti?“ – Započelo čišćenje reka i jezera pod okriljem Henkelove ProNature linije proizvoda


Uredno snabdijevanje gasom u Federaciji BiH | Sarajevo.ba\nUredno snabdijevanje gasom u Federaciji BiH\nSARAJEVO, 8. aprila (FENA) - Generalni direktor Javnog preduzeća BH Gas Jasmin Salkić naglasio je danas da je snabdijevanje gasom u Federaciji Bosne i Hercegovine uredno, a sve obaveze su plaćene, budući da se radi o stopostotnom uvoznom energentu.\n- Timovi su podijeljeni u skladu sa uputama Federalnog štaba civilne zaštite kako bi se održavale tehničke stvari samog gasovoda. Vrlo važna informacija je da je snabdijevanje uredno s obzirom da je u aprilu zabilježena rekordna potrošnja gasa bez obzira što nisu zabilježene niske temperature - dodao je.\n- Za građane i distribuciju bit će nastavljena daljnja kalkulacija. Sa Vladom Federacije BiH rješavamo pitanje transporta kroz Mađarsku i nadam se da ćemo rješenjem tog pitanja imati priliku oboriti cijenu prema distributivnim kompanijama - zaključio je Salkić.


Predsednik Republike Srbije Aleksandar Vučić sastao se danas sa potpredsednicom Bundestaga Klaudijom Rot, sa kojom je razgovarao o nastavku političke i ekonomske saradnje sa Nemačkom, kao i o napretku koji je Srbija ostvarila u raznim oblastima na putu ka punopravnom članstvu u Evropskoj uniji.\nPredsednik Vučić je zahvalio potpredsednici Rot na tome što će danas posetiti Kragujevac, gde će u Šumaricama prisustvovati obeležavanju Dana sećanja na srpske žrtve u Drugom svetskom ratu i 80. godišnjici od streljanja 3.000 nedužnih civila, kojima će odati počast kako bi naglasila značaj zajedničkog sećanja, saopštila je Služba za saradnju sa medijima predsednika Republike.\nPredsednik je istakao da je Srbija okrenuta budućnosti, u kojoj su neki od prioritetnih ciljeva unapređenje ekonomske saradnje sa Unijom, a posebno sa Nemačkom koja je jedan od glavnih ekonomskih partnera naše zemlje i jedan od najvećih investitora u srpsku privredu, kao i prvi spoljnotrgovinski partner.\nSagovornici su konstatovali da je Srbija u poslednjih nekoliko godina ostvarila izuzetan ekonomski rezultat, ali i napredak u raznim oblastima političkog i drupštvenog života, što je i Evropska komisija prepoznala u svom najnovijem izveštaju. Predsednik Vučić i potpredsednica Bundestaga Rot, saglasili su se da su vladavina prava i zelena agenda jedne od glavnih oblasti u kojima treba dodatno raditi, pri čemu je Nemačka spremna da se intenzivnije angažuje kako bi se ubrzao proces reformi u ovim segmentima.


BEOGRAD - Vojislav Šešelj, lider radikala, u ponedeljak odlazi u Haški tribunal, gde je optužen za ratne zločine protiv čovečnosti i kršenje zakona i običaja rata. Za sada je neizvesno koliko će taj sudski proces trajati, pa će rukovođenje strankom poveriti Tomislavu Nikoliću, funkcioneru SRS.\nPolitički analitičari se slažu da Šešeljevim odlaskom u Hag neće opasti rejting stranke.\n- Sudeći po održanim predsedničkim izborima sigurno je da Šešelj ima oko milion glasova birača. Za ekstremno-desnu stranu na političkoj sceni karakterističan je profil "tvrdokornih" pristalica, što je slučaj sa SRS. NJihovo biračko telo neće bitnije da se krnji, jer ova stranka nema konkurenciju na krajnje "desnoj poziciji" - kaže za "Glas" Dijana Vukomanović, politički analitičar.\nOna smatra da bi biračko telo radikala moglo da se odliva u stranke desne orijentacije i to u SPO, SSJ i DSS, kao i u stranku levice SPS koja je antidosovski orijentisana, ali ne veruje da će se to dogoditi, zato što su njihove pristalice lojalne stranci i lideru. Naša sagovornica procenjuje da neće doći do podela unutar stranke, jer je dobro organizovana, a napominje i da ne treba zaboraviti da imaju podružnice u Republici Srpskoj i Crnoj Gori.\n- Ne verujem da će doći do podele u stranci, jer je Šešelj lider "čvrste ruke". Mislim da neće biti sujete i borbe za lidersku poziciju u stranci, jer je on "uperio prstom" u Tomislava Nikolića, koji će biti njegov "naslednik" i time rešio nedoumice i zaustavio ambicije - zaključuje Vukomanovićeva.\n- Šešeljeva odluka za odlazak u Hag je iracionalna, upravo sa stanovišta borbe protiv Tribunala u koju se zaklinje - napomenuo je Vukadinović.\nI Đorđe Vukadinović, politički analitičar i urednik časopisa "Nova srpska politička misao", smatra da neće opasti rejting niti će se "osipati" SRS, ali je napomenuo da ova "prognoza" važi za sledećih godinu dana.\n- Njegovim odlaskom neće biti ugrožena pozicija stranke ukoliko ima mogućnost da iz Haga vuče poteze. Ne očekujem ni frakcijske borbe, a ni odliv birača, iako će neke stranke pokušati da ih preuzmu. To je SSJ, neki od socijalista, DSS, pa čak i DS, s obzirom na zaoštravanje nacionalne retorike u poslednje vreme od strane Zorana Đinđića - ističe Vukadinović.


Izuzetno prihvaćen POSREDNIK u OŠ "Jefimija " u Obrenovcu09.12.2014.\nAutorsko - realizatorski tim Udruženja za podršku vaspitanju i obrazovanju "ODSTAR" iz Šapca po drugi put je u ovoj školskoj godini gostovao u Obrenovcu.\nU Osnovnoj školi "Jefimija", 7. i 8. decembra realizovan je seminar sa programom "Odeljenjski starešina/vaspitač u domu kao posrednik u konfliktima".\nZaposleni iz ove škole svoj zajednički dvodnevni rad sa timom ocenili su vrlo visokim ocenama: 3.95 po upitniku Zavoda (maksimalna je 4.00) i 5.00 po evaluacionoj listi autora (to je maksimalna ocena).\nPo onome što je još zapisano i rečeno u okviru evalucije seminara, to je slika raspoloženja učesnika zbog lepe i uspešne radne atmosfere i ishoda koji otvaraju realne mogućnosti za primenu znanja i veština u svakodnevnoj praksi.\nUdruženje je i ovoj školi obezbedilo i poklonilo dve lepe knjige, čiji su sadržaji potpuno u funkciji podrške svim aktivnostima koje će, kao "škola bez nasilja", organizovati u toku ove školske godine.


Rukometašica Srbije zaražena, odložen meč protiv Holandije - Povezane vesti - Naslovi.net\nRukometašica Srbije zaražena, odložen meč protiv Holandije\nKOLDING – Večerašnja utakmica između rukometašica Srbije i Holandije na Evropskom prvenstvu, odložena je za sutra zbog pozitivnog testa na koronavirus u srpskom timu, saopštila je Evropska rukometna federacija (EHF). EHF je saopštila da će… »\nKrpež Šlezak: Sedimo u sobama, čekamo i trudimo se da na sve gledamo pozitivno\nKapiten ženske rukometne reprezentacije Srbije Katarina Krpež Šlezak izjavila je da u ekipa prisutan optimizam uprkos problemima sa koronavirusom. "Sedimo u sobama, čekamo i trudimo se da na sve gledamo pozitivno. Imamo ceo dan utakmice na televiziji… »\nKapiten ženske rukometne reprezentacije Srbije Katarina Krpež Šlezak izjavila je danas da je ekipa optimistična uprkos problemima sa korona virusom. "Sedimo u sobama, čekamo i trudimo se da na sve gledamo pozitivno. Imamo ceo dan utakmice na… »\nSportski žurnal 04.12.2020\nNekoliko reprezentativki Srbije pozitivno je na korona virus, zbog čega je utakmica prvog kola Evropskog prvenstva u Danskoj protiv Holandije pomerena za subotu. Kapiten ženske rukometne reprezentacije Srbije Katarina Krpež Šlezak izjavila je danas da… »\nSrpske rukometašice Kristina Graovac i Marija Agbaba bile su pozitivne na testiranju na korona virus, a do novog testiranja sutra ujutro kompletan tim biće u izolaciji, u svojim sobama, saopštio je Rukometni savez Srbije (RSS). – Po dolasku na… »\nRukometni savez Srbije (RSS) saopštio je danas da su igračice Kristina Graovac i Marija Agbaba pozitivne na korona virus, uoči utakmice sa Holandijom na Evropskom prvenstvu u Danskoj. Kako se navodi na sajtu Saveza, u četvrtak po dolasku na aerodrom u… »\nNOVI slučaj korone u rkometnoj reprezentacij iSrbije na EP u Danskoj. Srpske rukometašice Kristina Graovac i Marija Agbaba bile su pozitivne na testiranju na korona virus, a do novog testiranja sutra ujutro kompletan tim biće u izolaciji, u svojim… »\nRukometni savez Srbije (RSS) saopštio je danas da su igračice Kristina Graovac i Marija Agbaba pozitivne na koronavirus. Kako se navodi na sajtu Saveza, u četvrtak po dolasku na aerodrom u Bilund izvršeno je PCR testiranje, a sve igračice i članovi… »\nRSS: Dva pozitivna testa, ceo tim u izolaciji\nKOLDING. Srpske rukometašice Kristina Graovac i Marija Agbaba bile su pozitivne na testiranju na korona virus, a do novog testiranja sutra ujutro kompletan tim biće u izolaciji, u svojim sobama, saopštio je Rukometni savez Srbije (RSS). "Po dolasku na… »\nSve veći problemi rukometašica: Četiri devojke u izolaciji\nMozzart sport 04.12.2020\nNova testiranja u subotu. Nastavljaju se problemi za žensku rukometnu reprezentaciju Srbije. Prvi su se pojavili u utorak, kad je zbog bezbednosnih protokola odložen put u Dansku na dva dana, novi su nastali u četvrtak po dolasku u Bilund, pošto je… »\nKako se ističe, kompletan tim produžio je karantinski boravak u svojim sobama do narednog testiranja u petak u osam časova, dok su igračice u izolaciji Graovac i Milojević, takođe testirane oko podneva. Srpske rukometašice Kristina Graovac i Marija… »\nUkupno su četiri igračice u izolaciji, objavljena imena pozitivnih. Ukupno su četiri igračice u izolaciji, objavljena imena pozitivnih Srpske rukometašice trebalo je danas da zaigraju na Evropskom prvenstvu u Danskoj, ali je meč odložen za sutra… »\nOtkriveno još pozitivnih rukometašica u timu Srbije na EP: Koronom zaražene Graovac i Marija Agbaba, u izolaciji…\nBlic sport 04.12.2020\ntrebalo je ovog petka uveče da započne takmičenje na Evropskom prvenstvu u Danskoj, ali je jutros stigla informacija da je posle testiranja koje je sprovedeno po dolasku na aerodrom u Dansku, . Sve rukometašice su ovog petka ujutru ponovo bile… »\nRukometni savez Srbije saopštio je da su igračice Kristina Graovac i Marija Agbaba pozitivne na koronavirus uoči utakmice sa Holandijom na Evropskom prvenstvu u Danskoj. Kako se navodi, po dolasku na aerodrom u Bilund izvršeno je PCR testiranje, a sve… »\nJedna od reprezentativki Srbije je pozitivna na koronu. Jedna od reprezentativki Srbije je pozitivna na koronu. Reprezentacija Srbije neće danas zaigrati na Evropskom prvenstvu u rukometu! Razlog - pozitivan test na korona virus kod jedne reprezentativke… »\nRukometna reprezentacija Srbije neće u petak početi takmičenje na Evropskom prvenstvu, pošto je na testiranju na koronavirus po dolasku u Dansku jedan rezultat bio pozitivan. Meč protiv Holandije odložen je za subotu. Evropska rukometna federacija… »\nKoronavirus u srpskom timu – odložen meč Srbije na startu EP\nIako je za petak od 20:30h bio planiran start ženske rukometne reprezentacije Srbije na Evropskom prvenstvu u Danskoj, to se ove večeri neće desiti. Naime, prema informacijama iz Skandinavije, utakmica 1. kola grupe C između Srbije i Holandije je… »\nVEČERAŠNjA utakmica između rukometašica Srbije i Holandije na Evropskom prvenstvu, odložena je za sutra zbog pozitivnog testa na korona virus u srpskom timu, saopštila je Evropska rukometna federacija (EHF). EHF je saopštila da će utakmica prvog… »\nKorona među srpskim rukometašicama: Sa Holanđankama u subotu\nPrethodno će ceo tim biti još jednom podvrgnut testu. Nevolje za rukometašice Srbije. U danu kad je trebalo da odigraju prvu utakmicu na Prvenstvu Evrope saznale su da se virus korona uvukao u tim. Prema saopštenju Evropske rukometne federacije, jedna… »\nOdložen meč evropskog prvenstva! Na testiranju naše kraljice imale jedan pozitivan nalaz, poznato i kada će odigrati derbi…\nEvropska rukometna Federacija saopštila je da će utakmica prvog kola Grupe C između selekcija Srbije i Holandije biti odložena za subotu, peti decembar (20.30 časova) 24 sata kasnije u odnosu na prvobitni termin. Razlog je pozitivan test kod jedne… »\nUtakmica između rukometašica Srbije i Holandije na Evropskom prvenstvu, koja je trebalo da se igra danas, odložena je za subotu, saopštila je Evropska rukometna federacija. Razlog odlaganja je, kako se navodi, pozitivan test na korona virus kod jedne… »\nVečerašnja utakmica između rukometašica Srbije i Holandije na Evropskom prvenstvu odložena je za sutra zbog pozitivnog testa na korona virus u srpskom timu, saopštila je Evropska rukometna federacija (EHF). EHF je saopštio da će utakmica prvog… »\nKOLDING: Večerašnja utakmica između rukometašica Srbije i Holandije na Evropskom prvenstvu, odložena je za sutra zbog pozitivnog testa na korona virus u srpskom timu, saopštila je Evropska rukometna federacija (EHF). EHF je saopštila da će… »\nNije dobro, odložena prva utakmica, pojavio se virus u kod reprezentativki Srbije!\nLoša vest. Reprezentacija Srbije je večeras trebalo da igra utakmicu protiv Holandije na otvaranju Evropskog prvenstva, ali se to neće desiti. "Evropska rukometna Federacija saopštila je da će utakmica prvog kola Grupe C između selekcija Srbije i… »\nEvropska rukometna Federacija saopštila je da će utakmica prvog kola Grupe C između selekcija Srbije i Holandije biti odložena za subotu, 5. decembra (20.30). Razlog je pozitivan test kod jedne igračice naše reprezentacije na inicijalnom testiranju… »


Imala je ekipa i veliku podršku iseljenika, navijači su još jednom napravili domaćinsku atmosferu "orlovima", a ovaj put razlika od četiri poena nije izgubljena. U završnici su pri 24:22 Lisinac i Katić u bloku zaustavilli Tomasa Edgara, pa su bili uzaludni pokušaji da se nešto promeni neopravdani čelendžom.\nČesto se selektor Australije Roberto Santili prepirao sa sudijama, zbog toga je u trećem setu dobio i crveni karton, a nervozu je preneo i na ekipu. Zahvaljujući tome, set se pretvorio u simultanku Srbije, o čemu govori rezultat (25:13).\nIpak, početak novog seta doneo je ravnopravnost, a domaćini su silno želeli pobedu kako bi ostali u elitnom rangu Svetske lige, u čemu su na kraju uspeli, pošto su u završnici petog seta uz odlično funkcionisanje bloka došli do konačnog preokreta. Zahvaljujući tome, bez elitnog ranga su ostali Rusi, aktuelni olimpijski i evropski šampioni.\nU selekiciji Srbije istakao se Nikola Kovačević sa 18 poena, dok je Saša Starović zabeležio 16. Australiju je predvodio Tomas Edgar sa 21 poenom, a Pol Senderson ga je pratio sa 18.\nUtakmice nisu imale rezultatski značaj za "orlove", pošto je Srbija nakon poraza Italije u Brazilu i definitivno obezbedila drugo mesto u grupi, a od ranije i plasman na finalni turnir, koji će se od 15. do 19. jula odigrati u Rio de Žaneiru. "Orlovi" će biti u grupi sa Italijom i drugoplasiranom reprezentacijom iz B grupe (SAD, Poljska, Iran).


Plastični horizontalni rezervoari ili cisterne su takođe nastali istim postupkom prerade istog materijala, ali se razlikuju po svojoj nameni a samim tim i po konstrukciji.\nCisterne se mogu koristiti kao ukopane ili nadzemni rezervoari namenjene za smeštaj različitih fluida velikih zapremina, konstruisanih tako da pored unutrašnjeg hidrostatičkog pritiska uspešno trpe i spoljašnja opterećenja zatrpanog sloja zemlje, ako se ukopavaju, ili dinamičko kretanje tečnosti prilikom utakanja - istakanja ili prevoza, ako su nadzemne cisterne ili rezervoari.\nPRIMENA: Rezervoari i cisterne\nCisterne i rezervoari su našli primenu u individualnim domaćinstvima, hotelskim i motelskim smeštajima kao i u industriji , ali i kao taložnici za fekalne ili tehničke vode, separatori za industrijski otpad ili smeštaj drugih industrijskih fluida (različite vrste kiselina veoma visokih koncetracija).\nOSOBINE: Rezervoari i cisterne\nOno što ih posebno karakteriše i na taj način razdvaja od ostalih sličnih proizvoda je što cisterne i rezervoari ne ispuštaju niti upijaju bilo kakve mirise, boju ili ukuse u sebe od strane fluida koji je smešten unutar njih, a istovremeno ništa od toga ne prenose na svoj sadržaj. Ovakva karakteristika im omogućava da se cisterne i rezervoari koriste više outa za smeštaj različitih fluida (rakija, vino, voćni sirupi, pijaća voda...)


Razjasniti principe nove metodologije otvaranja poglavlja\nMinistarka za evropske integracije u Vladi Republike Srbije Jadranka Joksimović izjavila je danas da se do kraja godine očekuje održavanje međuvladine konferencije sa EU na kojoj bi se razjasnili principi nove metodologije u procesu pristupanja Uniji, kako bi naša zemlja sledeće godine mogla da intenzivira pregovarački proces otvaranjem klastera.\nJoksimović je, govoreći na sednici Odbora za evropske integracije Skupštine Srbije, izrazila očekivanje da će naredna godina biti bolja kada je u pitanju proces evropskih integracija.\nOna je ukazala na to da je Srbija, po staroj metodologiji, spremna za otvaranje više poglavlja, i to za Poglavlje 2 (sloboda kretanja radnika), Poglavlje 3 (sloboda poslovnog nastanjivanja i pružanja usluga), Poglavlje 14 (transport), Poglavlje 21 (transevropske mreže) i za Poglavlje 27 (zaštita životne sredine i klimatske promene).\nPrema njenim rečima, u uznapredovaloj fazi su i Poglavlje 10 (informaciono društvo i mediji) i Poglavlje 28 (zaštita potrošača).\nMinistarka je objasnila da nova metodologija nosi novu formulu “klasterskog pristupa”, što znači da se ne pregovara po pojedinačnim poglavljima, već po klasterima srodnih poglavlja, a ima ih šest.\nJoksimović je rekla da je Srbija u pet od šest klastera otvorila više pregovaračkih poglavlja, navodeći da bi Evropska komisija trebalo da objasni kako će se nova metodologija primeniti na naš slučaj.\nAko u klasteru o ekonomskim poglavljima, na primer, od sedam poglavlja imamo četiri otvorena, da li to znači da treba da se fokusiramo na preostala tri poglavlja koja su u klasteru da bismo mogli da postignemo kriterijume za otvaranje, ili da ih dalje pripremamo po svim drugim poglavljima za koja smo spremni, pa da vidimo šta će države članice podržati, navela je ona.\nMinistarka je istakla da će se u narednom periodu zbog novog modela “prestrojiti” pregovarački tim, ne toliko kadrovski, već tako da fokus bude na klasterima.\nOna je članove Odbora upoznala sa tim da Srbija pregovora po veoma rigidnoj i zahtevnoj metodologiji po kojoj nijedna država osim naše nije pregovarala, pa ni Crna Gora.\nNaša zemlja, kako je objasnila, može da otvori poglavlje samo ukoliko postoji napredak u oblasti vladavine prava, odnosno u ključnim poglavljima 23 i 24, a Crna Gora je mogla da otvara poglavlja za koja je bila spremna bez te obaveze.\nNa Srbiju je prvi put primenjena obaveza da ukupni napredak u pregovaračkom procesu mora da bude uslovljen prethodnim napretkom u poglavljima 23 i 24 i dodatnim političkim uslovom napretkom u Poglavlju 35 (implementacija Briselskog sporazuma), istakla je Joksimović.\nOna je naglasila da je Srbija uspela da zadrži evropsku perspektivu, preciziravši da se, prema poslednjem istraživanju, više od 50 odsto građana izjasnilo da je za članstvo u EU.\nMinistarka je najavila da će novo istraživanje o ovom pitanju biti sprovedeno do kraja godine.


- Ovim nije samo prekršena rezolucija Saveta bezbednosti UN, već su SAD nametnule sankcije onima koji pokušavaju da implementiraju rezolucije - rekao je Zarif na ministarskom sastanku Koordinacionog biroa Pokreta nesvrstanih u Karakasu.\nOn je istakao da je iranski nuklearni program, uprkos naporima Teherana da ukloni zabrinutost u vezi sa njih, postao jedna od glavnih žrtava jednostranog pristupa SAD, prenosi "Sputnjik".\n- Težnja za jačanjem mira kroz poštovanje međunarodnog prava osnovno je pitanje našeg vremena - rekao je Zarif i dodao da "novi talas američkih avantura predstavlja važno pitanje i rizik sa kojim se zemlje suočavaju na ovaj ili onaj način".\nVelika Britanija, Nemačka, Kina, Rusija, SAD, Francuska i Iran su u julu 2015. godine objavili da su postigli Zajednički sveobuhvatni akcioni plan o iranskom nuklearnom programu. Sporazumom je predviđeno ukidanje sankcija u zamjenu za ograničavanje iranskog nuklearnog programa. SAD najavile su u maju 2018. godine jednostrano povlačenje iz Sporazuma i ponovno uvođenje teških sankcija Iranu.


PETRU ABDULAJU NOVČANA POMOĆ, SREDNJOŠKOLSKOM CENTRU ZAHVALNICA\nČetvrtak, 14. januar 2021. u 14:17\nPredsjednik banjalučkog Odbora za pomoć Kosovu i Metohiji Milorad Arlov danas je u Kostajnici uručio jednokratnu novčanu pomoć Petru Abdulaju u iznosu od 600 KM.\n„Danas smo u Kozarskoj Dubici i Kostajnici uručili novčanu pomoć u ukupnom iznosu od 2.500 KM za pet porodica koju je obezbijedio naš anonimni donator. Ovo je donator koji više godina pomaže srpski narod na Kosovu i Metohiji, a pomogao je i ljude postradale u zemljotresu u Glini, na Baniji“, rekao je Arlov.\nOn je rekao da je pomoć uručena prema preporuci dubičke i kostajničke parohije.\n„Ujedno smo iskoristili priliku da posjetimo opštinu Kostajnica i da, u ime odbora, uručimo zahvalnicu Srednjoškolskom centru u Kostajnici i knjigu „Humano srce Srpske“, jer je ova škola učestvovala u našoj humanitarnoj akciji izgradnje Dnevnog centra "Podrži me-9.januar" u Kosovskoj Mitrovici za 158 djece sa poteškoćama u razvoju“, kazao je Arlov.\nOn je istakao da je humanost jedna od najplemenitijih čovjekovih vrlina i da humanost i muka spajaju srpski narod ma gdje da živi.\n„Naš anonimni donator svake godine za petoro djece na Kosovu i Metohiji izdvaja svojih 6.000 evra, izdvojio je 2.000 evra za djecu na Baniji, posebno u Majskim poljanama. Moram da kažem i da je 2019. godine izdvojio 208.000 KM svojih sredstava za 104 djece, odnosno treće i četvrto dijete koje je rođeno u Zvorničko-Tuzlanskoj eparhiji“, naveo je Arlov.\nPetar Abdulaj koji je prije pet godina u požaru ostao bez kuće i porodice i koji boluje od Kronove bolesti i dijabetesa istakao je da mu ova pomoć znači mnogo.\n„Ovom prilikom bih se zahvalio čovjeku koji je donirao pomoć, hvala mu, meni mnogo znači“, rekao je on.\nDirektor Srednjoškolskog centra Kostajnica Jelena Jaćimović Janjetović zahvalila se na uručenoj zahvalnici i knjizi.\n„Ova knjiga će nas u našoj školskoj biblioteci podsjećati na posjetu gospodina Arlova i njegov izraz zahvalnosti nama i našim učenicima zato što smo učestvovali u humanitarnoj akciji“, kazala je Janjetović Jaćimović.\nOna je dodala da su učenici i radnici ove škole u oktobru prošle godine simbolično učestvovali u humanitarnoj akciji i izrazila nadu da to neće biti posljednji put.\n2. januar u 13:25 2745\n4. januar u 13:51 960\n2. januar u 09:30 612\n4. januar u 08:06 588\n18. januar u 14:10 52


Republika Srpska: Pomoć vlade za april već zatražilo više od 11.500 firmi\nBoris M. мај 9, 2020, 6:20 пре подне\nZa dodjelu pomoći iz Fonda solidarnosti za obnovu Republike Srpske za april već se prijavilo više od 11.500 pravnih lica i preduzetnika. Najviše je među njima onih kojima je i tokom aprila rad bio zabranjen odlukama štabova za vanredne situacije, a zbog sprečavanja širenja virusa korona u RS-u.\nPo podacima Ministarstva privrede i preduzetništva, takvih je u RS-u u aprilu bilo najmanje 7.751, s obzirom na to da ih se toliko već prijavilio na spisak za dodjelu pomoći iz Fonda solidarnosti za april mjesec.\nNa istoj vrsti spiska za mart našlo se ukupno 12.631 pravnih lica i preduzetnika, a sada se očekuje da na spisku za april bude evidentirano više njih, s obzirom na to da ih više ima i pravo na pomoć za april.\nNaime, za pomoć u ovom mjesecu mogu se, pored onih kojima je bilo zabranjeno da rade, prijaviti i oni koji su prestali sa radom kao posljedica djelovanja pandemije, zbog izgubljenog tržišta, nedostatka sirovina i slično ili koji su poslovali sa smanjenim obimom, piše Srpskainfo.\nDa bi mogli da računaju na pomoć Vlade RS, odnosno da se za njihove radnike iz Fonda solidarnosti isplate najniže plate u RS, sa doprinosa za april, preduzeća moraju najprije da se prijave i da budu uvršteni na ovaj spisak.\n"Rok za izradu spiskova za pravna lica i preduzetnike za dodjelu pomoći za april iz Fonda solidarnosti za obnovu RS je do petka, 15. maja", podsjećaju iz Ministarstva privrede i preduzetništva RS-a.\nJedinstvena aplikacija za prijavu za dodjelu sredstava za sve njih aktivna je i dostupna na veb stranici Vlade RS na adresi http://prijava.vladars.net.\nPravo na podršku privrednici imaju u skladu sa Uredbom sa zakonskom snagom o poreskim mjerama za ublažavanje ekonomskih posljedica nastalih usljed bolesti COVID 19 izazvane virusom SARS-CoV-2.\nOsim prijave na ovaj spisak, neophodno je da sva pravna lica i preduzetnici koji ispunjavaju uslove propisane ovom Uredbom, podnesu i pismenu izjavu sa zahtjevom za isplatu najniže plate Poreskoj Upravi RS najkasnije do 10. juna ove godine.


VUČIĆ: NIŠ POSTAJE APSOLUTNI CENTAR BALKANA - Niške novine\nNaslovna strana » VUČIĆ: NIŠ POSTAJE APSOLUTNI CENTAR BALKANA\nVUČIĆ: NIŠ POSTAJE APSOLUTNI CENTAR BALKANA\nObjavljeno: 26 apr 2018\nDanas vidite kako se ono što smo obećali ostvaruje, rekao je predsednik Aleksandar Vučić obraćajući se Nišlijama, više hiljada njih koji su došli da mu iskažu podršku uoči svečanosti povodom završetka radova novog pogona fabrike Leoni.\nAleksandar Vučić, foto: Marko Miladinović\nPredsednik Srbije je, reagujući na kampanju lokalne opozicije protiv preuzimanja niškog aerodroma u državno vlasništvo i protiv njega lično, poručio da se „ne plaši i da se nikada neće plašiti neradnika i onih koji su uništavali Niš, koji su krali, pljačkali i otimali imovinu od naroda“.\n„Došao sam da vam predam izveštaj za ono što smo radili prethodnih godina i meseci, a govorili su mi, ne smeš da dođeš u Niš, oteraćemo te“, rekao je Vučić i nastavio:\n„Da li mislite da je trebalo da se plašim, kad sam doveo sve ove fabrike, gradio puteve, najmoderniji Klinički centar, za razliku od onih koji su samo rušili i razarali?“, zapitao je Vučić Nišlije, kojima je najavio i nove fabrike.\nKaže, voli da dolazi u Niš, da tamo provodi vreme, da otvara nove pogone, a građanima je zahvalio i poručio da Niš sasvim sigurno postaje „apsolutni centar Balkana“.\nDodao je i da je danas u Nišu da pokaže kako će građanima da vrati ono što su im neki drugi uzeli pre 12, 13 godina.\nPostavio je pitanje, sebi, kaže, ali i drugima: „da li je zaista bolje da uništite sve fabrike, da ih ukinete, da kažete ljudima više nema plata, i onda taj novac stavite u svoj džep, ili je bolje da podižete grad iz pepela?“.\n„Rezultat tog drugog izbora su fabrike u Nišu poput Leonija, Cumtobela, Džonson elektrika… „, poručio je predsednik Vučić.\nDodao je i da je država uložila 3,6 miliona evra u Aerodrom Niš, grad Niš još 2,2 miliona, ali, kaže, treba znati i koliko je Niš dobio novca u milionima evra iz budžetske rezerve, prošle, pretprošle godine.\n„Zato što je država prepoznala značaj Niša, razumela koliko je važno uložiti u Niš, da bismo mogli da vratimo sve dugove, koji su neki 2010. i 2011. ostavili Nišlijama“.\nPredsednik Srbije je primetio da se u tome i uspelo.\n„Nisam se plašio i ne plašim se ni mnogo moćnijih, a kamoli neradnika i onih koji su krali i pljačkali i otimali imovinu od naroda. Lopova se nisam plašio nikada, niti ću“, poručio je Vučić.\nUradićemo mnogo dobrih stvari za Niš, kazao je predsednik Srbije i naveo da će isto tako to biti urađeno i Pirotski, Toplički, Jablanički, Pčinjski okrug.\nPodvukao je da je mnogo fabrika otvoreno ali da to nije dovoljno i da će morati da ih bude još, da će morati plate i penzije da budu još više, ali da za to mora da se puno radi, „a ne samo da kažemo pašće sa neba“.\n„Besplatan sir postoji samo u mišolovci“, ponovio je Vučić i ukazao da oni koji građanima govore da samo treba da glasaju za njih pa će biti i para, jednostavno ne govore istinu.\nVučić je poručio građanima da je zahvaljujući njihovom radu, strpljenju, marljivosti, Niš je danas grad budućnosti, a takođe i da će Nišlije imati najbolju mrežu saobraćajnica, najbržu vezu sa Sofijom, Skopljem i Solunom, Prištinom.\n„Ovo postaje apsolutni centar Balkana“, poručio je predsednik Srbije i dodao da će u Nišu biti organizovani i mnogi međunarodni skupovi.\nIstakao je da je siguran u podršku građana, jer, naveo je, ne može onaj koji je napravio gotovo sve da bude kriv, a da je zaslužan onaj koji je srušio i uništio sve.\nVučić je građane upoznao i sa problemima sa kojima se zemlja susreće i naveo da je teška borba za očuvanje nezavisnosti zemlje. Kako je rekao, ta borba je teška, jer i kada se razgovara o KiM, o najvažnijim nacionalnim pitanjima, ne razgovaramo sa onima sa kojima bi to trebalo da radimo već sa njihovim moćnim zaštitnicima.\n„Nije nama problem da razgovaramo sa Albancima, ni kako da se dogovaramo sa njima. Problem je kada morate da se dogovarate sa onima koji su razarali Srbiju 1999. godine, i sa onima koji su priznali tzv državu Kosovo 2008. godine“ ukazao je predsednik Srbije.\nZato je potrebno, dodao je, u toj politici moramo da budemo pametni, razumni, racionalni i kažemo sebi:\n„Čuvaćemo svoju nezavisnost, štitićemo svoju zemlju, ali je nećemo ugroziti ni na koji način. Hoćemo da imamo mir, hoćemo da imamo budućnost“.\nVučić je u obraćanju građanima rekao da ne treba da brinu jer svim svetskim liderima u lice kaže sve ono što nisu smeli neki drugi u prethodnih 25 godina, ali i da isto tako vodi računa o Srbiji.\n„Hoću da imamo veći ugled, da budemo poštovani i na Zapadu i na Istoku. Niko ne mora da nas voli, ali hoćemo da imamo poštovanje, jer ga vi zaslužujete. Vi ste ti koji ste svojim izborom omogućili Srbiji da ide napred, Nišu da ide napred“ istakao je Vučić\nVučić je dodao i da će u Avgustu biti otvaranje Cumtobela, da će doći u međuvremenu opet u Niš na nekoliko dana jer, kaže, voli da dođe u Niš, da tu provede vreme, a i da se „zabave malo oni koji kažu Iš iz Niš“, uz poruku da njega takvi iz Niša nikada neće oterati.\nTek smo počeli, neće nas sprečiti da dođemo do vrha\nSrbija nema vremena za gubljenje, jer želi da se popne na vrh uspeha, a svako ko to pokuša da spreči neće u tome uspeti, poručio je danas predsednik Srbije Aleksandar Vučić u Nišu.\n“Zanima me da ponudimo rešenja, kojima ćemo pokazati da možemo da radimo i idemo napred, koje znači da verujemo u sebe, da napredujemo, gledamo i stvaramo budućnost i ne kukamo zbog prošlosti”, rekao je Vučić.\nNaglasio je da je spreman da radi za uspešnu, razvijenu i zaposlenu Srbiju.\nVučić je istakao da nema lepšeg posla od otvaranja novih fabrika i dodao da je samo u Nišu u prethodnih nekoliko godina otvoreno više hiljda radnih mesta.\n“A, tek smo počeli”, istakao je.\nUkazao je na reči američkog predsednika Tomasa Džefersona da je “primetio da što više radi, ima više sreće”, te naznačio da i Srbija ima sve više sreće za koju se sama izborila.\n“Svaka fabrika je sreća za Niš, Srbiju region, svaka fabrika koju smo otvorili i koju ćemo tek otvoriti znači da ćemo više da radimo, kao i da znamo da sve zahteva trud i napor, jer bez rada ne može ništa. Zato moramo da budemo spremni i orni za još rada”, rekao je predsednik.\nKako je rekao, “Leoni” je uspeh, jer veruje u Srbiju, a postaće i najveći poslodavac u našoj zemlji.\nVučić se zahvalio kompaniji na tome što u Srbiju ne donose samo svoje poslove i novac, već i radne navike, etiku, predanost, znanje, sve što smo, kaže, u Srbiji počeli da upijamo, učimo i primenjujemo. Predsednik je primetio da polako stičemo svest da nema malog i nevažnog posla, već da moramo da damo sve od sebe čime god da se bavimo.\n“Sva veličina koja nam je potrebna za dalji napredak je u nama i potrebno je samo da je aktiviramo i to tako što ćemo kad se umorimo naći snage da uložimo još jedan napor i nastavimo da radimo”, podvukao je predsednik.\nTo je, kazao je, razlika između pokušaja i uspeha, citirajući Martina Lutera Kinga koji je rekao da “i ako čistiš ulice moraš to da radiš na isti način kao što je Mikelanđelo pravio skulpture, Betoven komponovao muziku”.\n“Moramo da damo sve od sebe, da naučimo da u svakom poslu damo sve od sebe, jer nam je taj dodatni napor, potreban da budemo uspešni i da se popnemo na vrh uspešnosti. Do vrha se penje preko litica, provalija, trudom, radom i naporom”, rekao je Vučić.\nPredsednik je naznačio da je samo jedan put kojim Srbija ide, put teškog rada investicija, fabrika, novih radnih mesta.\nPonovio je da je mnogo novca uloženo u Niš i niški okrug, u saobraćajnu infrastrukturu, Klinički centar, fasade, i naveo da se sve to radi, da i Niš više i bolje radi, jer je težak rad jedino u šta verujemo.\nCilj je, kaže, da imamo još mnogo fabrika, mesta na kojima će ljudi da rade, a njegov zadatak je da se bori za svako novo radno mesto, jer je to, podvukao je, najbolji odgovor na izozove savremenog vremena.\nTaj odgovor svima drugima kaže, izvinite, ali nemamo vremena za gubljenje, čeka nas Srbija, čeka nas uspeh.\n“Nećemo da padnemo sa neba na vrh, želimo da se popnemo na njega i oni koji u tome pokušavaju da spreče i Niš i Srbiju neće uspeti”, poručio je predsednik Srbije.\nRadnicima “Leonija” na kraju je poručio da su oni ponos Niša i Srbije i da smo svi zagledani u njih, jer će oni da podignu našu zemlju, koja će zahvaljujući njima biti uspešnija.\nŠta ja to meni ostalo da predam, što oni već nisu?\nU našoj zemlji možete da izmišljate šta god hoćete i ne vrede ni argumenti, ni činjenice, kaže predsednik Srbije Aleksandar Vučić povodom primedbi dela opozicije da se sastajao sa Sorošem, Levandovskim, te da je tajno pregovarao o razmeni teritorija u južnoj Srbiji za kosovsku stolicu u Ujedinjenim nacijama.\nNa to je, kaže, već više puta pokušao da odgovori, a onda zapitao:\n„A šta to ja da predam, što ti ljudi, koji to govore, poput Đilasa i Jeremića, već nisu predali i izgubili. Šta sa Kosovom koje je proglasilo nezavinost, šta da predam, Crnu Goru?“.\nKako je naveo, Kosovo je proglasilo nezavisnost 2008, a „oni su tome dali pravnu legitimaciju 2011. i 2012“.\nA kad je reč o Kosovu, kaže da narodu i građanima želi da otvoreno kaže da naša situacija nije ni malo ružičasta.\n„Ali, šta to njih briga, a šta je to nešto drugačije od onog što se već zna, ali lakše je da se to prebaci na nekog trećeg, tako da njihove su reakcije glupe, a kad su na Kosovu palili srpske crke reakcije su bile još gluplje, kad je proglašena nezavisnost šta je bila reakcija Srbije, ćutanje, međusobne svađe i bez ikakvog odgovora“, primetio je.\nSlično je i sa pričom da sam se video u Njujorku sa Sorošem, a tamo sam bio sa ćerkom, ona ima 16 godina i teško je pomešati je sa čovekom Soroševih godina, dodao je.\n„Ali šta njih briga, tim gore po istinu, hoćete stalno to da me pitate, da svaki dan moram da se pravdam“, zapitao je.\nPomenuo je i da je prethodna vlast govorila često i time se hvalila, o diplomatiji na steroidima, a „taj isti Vuk je pričao da će da spase Srbiju pred Međunarodnim sudom pravde, a samo su naneli štetu Srbiji za koju sada plaćamo najvišu cenu“.\n„Mislite da ne treba da platimo sada tu cenu, hoćete da vas predsednik laže, obmanjuje? Onda izaberite nekog drugog, takvog koji neće da otvara fabrike, da gradi puteve i pruge, kliničke centre, a šta je od toga bilo urađeno ranije“, zapitao je.\nNavodeći da je za sve to bilo potrebno da se stvori drugačija slika Srbije, a da za takve laži koje o njemu iznose politički protivnici nije dovoljno ni da im Levandovski otvoreno u lice kaže da lažu.\nNaš put u EU zavisi od KiM, a ostalo dodatni pritisak\nPred nama je veliko putovanje do punopravnog članstva u EU, ali sve zavisi od odnosa prema Kosovu, a sve ostalo služi kao dodatni pritisak, ukazao je danas predsednik Aleksandar Vučić odgovarajući na pitanja novinara na temu gde je danas Srbija na evropskom putu, a s’obzirom da je on u Sofiji izjavio da hoćemo da budemo prva naredna članica Unije.\n„Od toga zavisi naša budućnost i to ne znači da sve nešto treba da predajemo, jer malo je toga ostalo, već znači da moramo da pronalazimo racionalno rešenje i da to pitanje konačno rešimo“, rekao je Vučić.\nSve drugo što moramo da uradimo, poput vladavine prava, imovine, a za šta, po pravilu, dobijamo uvek najgore ocene, u stvari je dodatni pritisak u smislu: vidi šta će da vam se desi ako oko Kosova ne bude ustupaka.\n„I to nije ništa novo, mi to odavno znamo“, zaključio je.\nJe l’ to hoćete sami da finansirate, a Janković da bude direktor\nPredsednik Srbije Aleksandar Vučić rekao je danas da su protesti, najavljeni u Nišu, ali i uopšte, legitimni u svakoj demokratskoj zemlji, te i Srbiji, ali da je jasno da iza niškog, povodom aerodroma, stoje politički, a ne ekonomski motivi.\nVučić je podsetio da je za dalji razvoj niškog aerodroma potrebno 20 miliona evra, koje taj grad nema, ali nije isključio mogućnost da se država predomisli i prepusti brigu i odgovornost za to onima koji se navodno brinu u interesu grada.\n„Ostaje jedino da Saša Janković, kad već nije mogao da bude premijer, postane direktor aerodroma u Nišu“, primetio je Vučić, ukazujući da iza protivljenja preuzimanju aerodroma stoje Janković i njegovi politički partneri, Dragan Đilas i Vuk Jeremić, koji bi, kaže, u tom slučaju mogli da se bave javnim nabavkama, i da uz odgovarajuću naknadu žive još bolje.\nĐilas bi mogao, „sugerisao“ je dalje, svojom imovinom i da vrati 25 miliona evra koje su ostali dužni građanima kada su zatvarali i uništavali fabrike.\nMeđutim, poručio je, država će taj problem rešiti i bez Đilasovih para.\n„Protesti imaju političku pozadinu i to sam znao čim su ih najavili Janković, Đilas i Jeremić. Bilo mi je jasno da nešto tako glupo može da dođe samo od njih. Smislili su da niški aerodrom ostane državi na lokalnom nivou, a ta država na lokalnom nivou da odustane od aerodroma“, rekao je predsednik i ponovio da svako mora da snosi odgovornost za svoje odluke, pa da će ti isti morati da objasne građanima zašto Niš u ekonomskom smislu zaostaje.\nNa pitanje o protestima protiv aerodroma, ali i njega, te o pretnjama, Vučić je rekao:\n„Strašno sam se uplašio. Sačekalo me je 7.000 ljudi, a da niko nije došao iz Beograda, kao što će njima doći iz Kraljeva, Beograda, autobusima, automobilima.“, primetio je Vučić.\nLako se može dogoditi, dodao je, da država odustane od preuzimanja niškog aerodroma, ali će onda oni koji su to zagovarali morati da objasne zašto grad zaostaje, i zašto nema novca za ulaganje u dalji razvoj aerodroma.\n„Država je u poslednje tri godine dala 3,6 miliona evra za niški aerodrom, a 8 miliona za grad u poslednje tri godine. Nivo nezaposlenosti u Nišu bio je 50.000, dok je danas 27 ili 28.000. Kažite mi za vreme koje vlasti je više urađeno u ovom gradu, i to ne za pet godina, nego za 20, i videćete da ne postoji“, poručio je predsednik Srbije odgovarajući na pitanja novinara u Nišu.\nVučić je dodao da ukoliko neko smatra da Nišu taj novac i 20 miliona evra za dalje ulaganje u aerodrom ne treba, „onda još lepše“.\n„Samo nemojte ljudima da govorite da je država strano telo u Nišu“, upozorio je Vučić.\nAerodromu u Nišu potreban je, podsetio je, kontrolni toranj, osvetljenje, još radova na pisti, terminal i upitao hoće li to možda grad da uradi, jer, „ako hoće, nema problema, džaba će onda da ulaže u Ponikve, Lađevce.“\nVučić je ukazao i da je Niš bio zadužen sveukupno blizu sedam milijardi dinara, da je i sada dužan oko 1,7 milijardi, te naznačio da država nigde nije pomogla koliko je to učinila u Nišu.\nNa dodatno pitanje o pretnjama koje je dobijao uoči posete Nišu, odgovorio je da to i ne doživljava kao pretnje, jer dolaze od Jeremića, Jankovića, Đilasa, lokalnog lidera Banane, „onih koji su Niš razorili i uništili“.\n„Da se tresem od straha od onih koji su jedinu hrabrost pokazali tako što su opljačkali Niš? Moja savest je čista. Najsrećniji sam bio kada sam razgovarao sa radnicima, jer znam da će ti ljudi sada imati dve plate i da će raditi na pristojnom mestu „, rekao je srpski predsednik.\nU Nišu su za danas popodne najavljeni protesti zbog preuzimanja upravljanja niškim aerodromom od strane države, a Vučić je odgovarajući na pitanja novinara rekao da je to demokratsko pravo svih građana.\nRekao sam da će u Prištini sve da slažu i, bio u pravu\nPredsednik Srbije Aleksandar Vučić izjavio je danas da sve izjave koje se mogu čuti od predstavnika privremenih institucija na KiM, poput najnovije da formiranje ZSO i stolica u UN za Kosovo idu „u paketu“, samo potvrđuju ono što je i rekao, da Priština nema nameru da ispuni svoje obaveze iz Briselskog sporazuma i da to i ne krije.\nVučić je odgovarajući na pitanja novinara u Nišu rekao da je čuo sve te razne izjave, rekao da je već upozorio da će sve slagati i sve reći, samo kako Srbi ne bi pristupili formiranju ZSO 20. aprila.\nKako je istakao, to je rekao i Federiki Mogerini, i belgijskom premijeru Sarlu Mišelu, da će to večeras isto reći i Donaldu Tusku i podvukao da na sve te laži iz Prištine i to što neće da ispune obaveze iz Briselskog sporazuma Evropa i svet ćute.\n„Svi ugovori važe samo za Srbe“, rekao je Vučić i dodao da je na nama da nastavimo da hodamo „po tankoj žici“, da nastavimo da se borimo za Srbiju, ali i upozorio da tu nema pravde i da ne možemo ni da je očekujemo.\n„Naša pozicija je teška i nije od juče“ rekao je Vučić i dodao da za to što smo u takvoj poziciji treba pitati „ove stručnjake što su vodili zemlju“ i da gledamo da dobijemo najviše što možemo i izgubimo najmanje što moramo.\nIzveštaj Reportera bez granica politička kampanja\nPredsednik Srbije Aleksandar Vučić izjavio je danas da izveštaj i ocene „Reportera bez granica“ o slobodi medija u Srbiji upravo govore da je reč o političkoj kampanji, čim se u izveštaju pominje predsednik države koji inače nikakve nadležnosti nad time nema.\n„Ne mislim da se vi osećate nebezbedno niti da je bilo ko imao ozbiljan problem“, rekao je Vučić novinarima u Nišu i dodao da je u celoj stvari interesantno da „Reporteri bez granica“ govore o predsedniku koji nema nikakve nadležnosti.\n„To govori da je reč o političkoj kampanji“, naveo je Vučić, ali i rekao neka se to ostavi sa strane, te da je saglasan sa time da stvari treba da počnu da se menjaju, da treba da se razgovara i da će svi relevantni ljudi da razgovaraju o tom pitanju i da vidimo kako da probleme rešimo.\nPredsednik Srbije je rekao da i njega lično na društvenim mrežama „razapinju svaki dan, psuju oca i majku, da treba da ga zakolju“.\nVučić je upitao šta treba onda raditi sa društvenim mrežama, da li zabraniti ljudima da pišu šta hoće, uz ocenu da kada bi se nešto i uradilo u tom pravcu i pokušalo da se reguliše odmah bi ga optužili da ukida medijske slobode i slično.\n„Mi preduzimamo mere, preduzimaćemo ih dalje i uveren sam da će i Reporteri bez granica, koji sasvim sigurno nemaju političku konotaciju čim govore o predsedniku Vučiću zaduženim za tu oblast, biti zadovoljniji sledeće godine“ rekao je Vučić.\nVučić je dodao i da se država ka EU vodi mnogo brže nego što je to radio bilo ko pre, a da će pokušati da se postaraju da se promeni takva vrsta percepcije.\nVučić je rekao i da njemu mogu svi da postave svako pitanje dok neki ne mogu da postave pitanje Jankoviću, Đilasu, Jeremiću i ostalima.\n„Mislim da i to pokazuje razliku između nas. Ne mogu ja na njih da utičem. Možda su mislili na to što oni ne odgovaraju novinarima pa računaju da sam ja za to kriv. Nisam kriv za njihovo nevaspitanje i nepristojnost“, dodao je Vučić.\nTekst: SNS / Srpska napredna stranka\nTagoviAleksandar VučićNišVučićVučić u Nišu\nMoguće uvođenje turističke železničke linije Niš – Svrljig


Vučić predložio da Jorgovanka Tabaković ponovo bude guverner NBS - INFORMACIJA JE KAPITAL - Capital.ba\n11. jun. 2018. 16:22 Objavljeno u FINANSIJE\nBEOGRAD, Predsjednik Srbije Aleksandar Vučić predložio je Skupštini Srbije da funkciju guvernera Narodne banke Srbije (NBS) i u narednom šestogodišnjem mandatu obavlja Jorgovanka Tabaković.\nPrema nedavno usvojenim izmenama Zakona o NBS funkcioneri centralne banke se biraju najkasnije do isteka mandata prethodnog funkcionera, a najranije 120 dana prije isteka tog mandata, kako bi se obezbjedio kontinuitet rada NBS.\nU obrazloženju prijedloga za Tabakovićeva ostane guverner i u narednom mandatu Vučić je naveo da je preporučuju ostvareni rezultati, prije svega u očuvanju makroekonomske stabilizacije u saradnji sa Vladom Srbije i drugim nadležnim institucijama, uz punu koordinaciju monetarne i fiskalne politike.\nZa viceguvernera je predložen Željko Jović koji je sada vršilac dužnosti viceguvernera, a prethodno je bio direktor Uprave za nadzor nad finansijskim institucijama koja je ukinuta izmjenama Zakona o NBS.\nKljučne riječi: guverner, izbor, nbs, tabaković\nJorgovanka Tabaković preuzela dužnost guvernera


šanjo - slavicnet.com\nogovaranja - 15943 - 13.11.2007 : Gorski Vuk Sokolac - (0)\nHapšenja u slučaju "Šume RS"\nUtorak, 13. novembar 2007. 12:42\nPripadnici Odeljenja za specijalne operacije Uprave kriminalističke policije Ministarstva unutrašnjih poslova Republike Srpske (MUP RS) uhapsili su na Sokocu direktora Šumskog gazdinstva "Romanija" Rajka Bulajića i dvojicu radnika tog preduzeća, prenosi agencija Srna.\nPortparol MUP-a RS Tamara Despenić nije saopštila imena, ni inicijale dvojice uhapšenih radnika obezbedjenja, ali je navela da je jedan od njih naneo telesne povrede policajcu. "Reč je o lakšim telesnim povredama", naglasila je Despenićeva.\nBulajić je uhapšen, prenosi Srna, zbog osnovane sumnje da je počinio krivično delo zloupotrebe službenog položaja.\nU novembru prošle godine nepoznate osobe bacile su ručnu bombu ispred kuće Rajka Bulajića na Sokocu. Od posledica eksplozije niko nije povrijedjen, ali je na objektu pričinjena znatna materijalna šteta.\nDespenićeva je navela da su uhapšeni sprovedeni u Centar javne bezbjednosti (CJB) Istočno Sarajevo, nakon čega će biti predati Okružnom Tužilaštvu.


Izložba Koraksovih karikatura "seli" se u Novi Sad u proširenom izdanju | Novosadski informativni portal 021\nNaime, izložba koja je u organizaciji Medija centra Beograd i Nezavisnog društva novinara Vojvodine (NDNV) biće otvorena u ponedeljak 21. juna u 19 časova upravo u prostorijama NDNV-a (SPENS).\nPosle izložbe u Beogradu koja je trajala od 24. maja do 14. juna, a na kojoj je bilo prikazano 20 radova najpoznatijeg domaćeg karikaturiste, izložba u Novom Sadu će trajati od 21. juna do 5. jula i brojaće ukupno 22 rada.\nKako najavljuju organizatori, nakon uspešne izložbe u Beogradu, radovi karikaturiste čija karijera traje više od sedam decenija sele se u Novi Sad.\n"Izložba 'Paralelna stvarnost' nastavlja putovanje kroz Srbiju, a ona najvećim delom predstavlja izbor radova koje je Corax uradio za Medija centar Beograd kao ilustracije tekstova kolumnista Medija centra iz Srbije,regiona i Evrope", najavljuju organizatori.\nOni dodaju i da će na samom svečanom otvaranju pored autora govoriti i Želimir Žilnik, Mikloš Biro i Duško Bogdanović.\nPredrag Koraksić Koraks je jedan od najpoznatijih srpskih karikaturista čija karijera traje više od 7 decenija.\nOn je rođen u Čačku, 1933. godine, u učiteljskoj porodici, a od sedmog razreda gimnazije počinje da objavljuje karikature, prvo u listu Jež, a onda i u listu Rad.\nPotom 1958. godine prelazi u Večernje novosti gde radi više od 30 godina, da bi 1993. godine prešao u nedeljnik Vreme gde je saradnik od prvoh broja. Nastavlja da sarađuje i posle odlaska u penziju, sve do kraja 2005. godine.\nTokom svoje karijere radio je za nekoliko nezavisnih listova: Demokratija danas, Ekononska politika, Borba i Naša borba.\nNajpoznatiji je po svojim svakodnevnim karikaturama u listu Danas gde radi još od 1998. godine, a uz to je i saradnik portala Slobodna Evropa i Peščanik.\nOd 2020. godine je i stalni saradnik portala Medija centar Beograd. U periodu od 2002. do 2004. godine radio je seriju animiranih karikatura za televiziju В92.\nTokom karijere svoje radove je objavljivao i u nekoliko svetskih listova, a u poslednje vreme najčešće u magazinu Courrier lnternational, koji je u vlasništvu lista Mond.\nImао је preko 40 samostalnih izložbi u zemlji i inostranstvu (u Francuskoj, Nemačkoj, Austriji, Italiji, Norveškoj, Švajcarskoj, Bugarskoj, Mađarskoj i Sjedinjenim Američkim Državama).\nOn je tokom karijere dobio mnogo domaćih i internacionalnih nagrada i priznanja među kojima i 0orden Viteza časti kojim ga je odlikovala Vlada Republike Francuske 2004. godine.\nizložba\tPredrag Koraksić Koraks\tKoraks\tParalelna stvarnost